1996A1907 — DA — 01.03.2009 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

AFTALE

mellem Det Europæiske Kul- og Stålfællesskab og Republikken Tyrkiet om handel med produkter, der er omfattet af traktaten om oprettelse af Det Europæiske Kul- og Stålfællesskab







DET EUROPÆISKE KUL- OG STÅLFÆLLESSKAB, på den ene side, og REPUBLIKKEN TYRKIET, på den anden side, SOM TAGER I BETRAGTNING, at ►M2 Det Europæiske Fællesskab ◄ og Tyrkiet for at fremme Ankara-aftalen opretter en toldunion for så vidt angår produkter, der er omfattet af traktaten om oprettelse af Det Europæiske Kul- og Stålfællesskab, SOM FORFØLGER målet om at afskaffe handelshindringer og ønsker at finde løsninger for de produkter, der er omfattet af traktaten om oprettelse af Det Europæiske Kul- og Stålfællesskab, HAR VEDTAGET at indgå denne aftale for at fremme disse mål og har med henblik herpå som befuldmægtigede udpeget: HAR VEDTAGET at indgå denne aftale for at fremme disse mål og har med henblik herpå som befuldmægtigede udpeget: KOMMISSIONEN FOR DE EUROPÆISKE FÆLLESSKABER REPUBLIKKEN TYRKIETS PRÆSIDENT SOM, efter at have udvekslet deres fuldmagter og fundet dem i god og behørig form, SOM, efter at have udvekslet deres fuldmagter og fundet dem i god og behørig form, ER BLEVET ENIGE OM FØLGENDE:







Artikel 1

Denne aftale finder anvendelse på de kul- og stålprodukter, der er omfattet af traktaten om oprettelse af Det Europæiske Kul- og Stålfællesskab, og som har oprindelse i ►M2 Det Europæiske Fællesskab ◄ eller Tyrkiet som opregnet i bilag I.

Artikel 2

►M2 Det Europæiske Fællesskab ◄ og Tyrkiet opretter et frihandelsområde i overensstemmelse med denne aftales bestemmelser og med deres forpligtelser i Verdenshandelsorganisationen for så vidt angår de produkter, der er omhandlet i artikel 1.







Afskaffelse af told og afgifter med virkning svarende til told

Artikel 3

1. Import- og eksporttold afskaffes i handelen mellem parterne med de i artikel 1 omhandlede produkter på tidspunktet for aftalens ikrafttræden, dog således at tolden på import til Tyrkiet af de i bilag II anførte produkter afskaffes over tre år at regne fra den første dag i måneden efter det tidspunkt, hvor aftalen træder i kraft i henhold til artikel 20, i overensstemmelse med tidsplanen i bilag II, nemlig med en nedsættelse til 50 % af den bundne told, der er angivet i bilag II, i løbet af denne aftales første år, og med en yderligere nedsættelse til 25 % af denne told i løbet af denne aftales andet og tredje år.

2. Der indføres ingen ny import- eller eksporttold i handelen mellem parterne fra tidspunktet for denne aftales ikrafttræden.

3. Andre skatter og andre afgifter end told, herunder alle foranstaltninger med tilsvarende virkning, afskaffes på begge sider på tidspunktet for denne aftales ikrafttræden og må ikke genindføres.







Afskaffelse af kvantitative restriktioner eller foranstaltninger med tilsvarende virkning

Artikel 4

Kvantitative restriktioner eller foranstaltninger med tilsvarende virkning afskaffes helt for så vidt angår handelen mellem ►M2 Det Europæiske Fællesskab ◄ og Tyrkiet på tidspunktet for denne aftales ikrafttræden. ►M2 Det Europæiske Fællesskab ◄ og Tyrkiet afstår fra at indføre nye kvantitative restriktioner eller foranstaltninger med tilsvarende virkning for så vidt angår handelen mellem ►M2 Det Europæiske Fællesskab ◄ og Tyrkiet fra dette tidspunkt.

Artikel 5

Hvis ►M2 Det Europæiske Fællesskab ◄ eller Tyrkiet finder, at en bestemt praksis er uforenelig med bestemmelserne i artikel 3 eller 4, kan det indbringe spørgsmålet for Det Blandede Udvalg EKSF-Tyrkiet og kan træffe passende foranstaltninger efter konsultation af Det Blandede Udvalg eller efter 45 dage efter indbringelse af spørgsmålet med henblik på sådanne konsultationer. Foranstaltninger, der medfører færrest forstyrrelser i denne aftales funktion, bør foretrækkes.







Toldmæssige bestemmelser

Artikel 6

1. Den kombinerede varenomenklatur finder anvendelse på tariferingen af varer ved import til ►M2 Det Europæiske Fællesskab ◄ .

2. Protokol 1 fastsætter oprindelsesreglerne i forbindelse med denne aftale.







Konkurrence, koncentrationer og statsstøtte

Artikel 7

1. Følgende er uforeneligt med aftalens rette funktion, i det omfang det påvirker samhandelen mellem ►M2 Det Europæiske Fællesskab ◄ og Tyrkiet:

i) alle aftaler, som bevirker et samarbejde eller en koncentration mellem virksomheder, alle vedtagelser inden for sammenslutninger af virksomheder og alle former for samordnet praksis mellem virksomheder, som har til formål eller til følge at hindre, begrænse eller fordreje konkurrencen

ii) en eller flere virksomheders misbrug af en dominerende stilling på ►M2 Det Europæiske Fællesskab ◄ eller Tyrkiets område eller en væsentlig del heraf

iii) offentlig støtte under enhver tænkelig form, medmindre der tillades undtagelser i henhold til EKSF-traktaten.

2. Al praksis, der strider mod stk. 1, nr. i), ii) og iii), skal vurderes på grundlag af relevante kriterier, der følger af anvendelsen af reglerne i artikel 65 og 66 i traktaten om oprettelse af Det Europæiske Kul- og Stålfællesskab (og, hvor det er relevant, artikel 85 i traktaten om oprettelse af Det Europæiske Fællesskab) og reglerne om statsstøtte i EKSF-sektoren, herunder den afledte ret.

3. Tyrkiet underretter med tilstrækkelig frist ►M2 Det Europæiske Fællesskab ◄ om enhver offentlig støtte, der påtænkes ydet i EKSF-stålsektoren. ►M2 Det Europæiske Fællesskab ◄ har ret til at gøre indsigelse mod enhver sådan støtte, der ville blive anset for ulovlig i henhold til fællesskabsretten, hvis den var ydet af en medlemsstat. Hvis Tyrkiet ikke er enig med ►M2 Det Europæiske Fællesskabs ◄ opfattelse, og hvis sagen ikke løses inden for 30 dage, har ►M2 Det Europæiske Fællesskab ◄ og Tyrkiet begge ret til at henvise sagen til voldgift.

4. Hver af parterne skal sikre gennemsigtighed på området for offentlig støtte gennem en fuldstændig og løbende informationsudveksling med den anden part omfattende oplysninger om enhver påtænkt støttes omfang, intensitet og formål.

5. Det Blandede Udvalg EKSF-Tyrkiet vedtager senest to år efter aftalens ikrafttræden de nødvendige regler til gennemførelse af stk. 1—4. Disse regler skal være baseret på de regler, der allerede findes i ►M2 Det Europæiske Fællesskab ◄ , og fastlægger bl.a. de respektive konkurrence- eller statsstøttemyndigheders rolle.

6. Finder ►M2 Det Europæiske Fællesskab ◄ eller Tyrkiet, at en særlig form for praksis er uforenelig med denne artikels stk. 1—4, og

— ikke kan behandles på passende måde på grundlag af de regler, der vedtages i henhold til stk. 5, eller

— sådan praksis i mangel af sådanne regler påfører eller truer med at påføre den pågældende parts erhvervsliv eller en betydelig del deraf væsentlig skade

kan den berørte part træffe passende foranstaltninger efter konsultation af Det Blandede Udvalg EKSF-Tyrkiet eller efter 45 dage efter indbringelse af sagen med henblik på sådanne konsultationer. Foranstaltninger, der medfører færrest forstyrrelser i aftalens funktion, bør foretrækkes. I tilfælde af praksis, der er uforenelig med denne artikels stk. 1, nr. iii), må sådanne passende foranstaltninger, hvis overenskomsten om oprettelse af Verdenshandelsorganisationen finder anvendelse herpå, kun vedtages i overensstemmelse med de procedurer og på de betingelser, som er fastlagt af Verdenshandelsorganisationen og alle andre relevante instrumenter, som er forhandlet som led i denne overenskomst, og som gælder mellem parterne.

7. Tyrkiet skal have ret til at gøre indsigelse og indbringe enhver støtte, som ydes af en medlemsstat, og som det anser for at være ulovlig efter fællesskabsretten, for Det Blandede Udvalg EKSF-Tyrkiet. Hvis spørgsmålet ikke er løst inden for en frist på tre måneder, kan Det Blandede Udvalg EKSF-Tyrkiet beslutte at indbringe det for EF-Domstolen.

Artikel 8

1. Parterne anerkender, at Tyrkiet i løbet af de første fem år efter aftalens ikrafttræden som en afvigelse fra artikel 7, stk. 1, nr. iii), undtagelsesvis, hvad angår produkter omfattet af denne aftale, kan yde offentlig støtte fra sag til sag til omstrukturerings- eller omlægningsformål, forudsat at:

— der sikres gennemsigtighed gennem en fuldstændig og løbende informationsudveksling om gennemførelsen af omstruktureringsprogrammet omfattende oplysninger om støttebeløb, støtteintensitet og støtteformål og en detaljeret omstruktureringsplan

— omstruktureringsprogrammet er knyttet til en rationalisering, der ikke indebærer en samlet kapacitetsstigning for varmtvalsede produkter

— støtten medfører bæredygtighed bestemt i henhold til de sædvanlige kriterier for bæredygtighed, der indebærer modernisering med det ene formål at forbedre de begunstigede virksomheders effektivitet under normale markedsvilkår ved udgangen af omstruktureringsperioden

— det ydede støttebeløb ikke er ude af proportion med målet for støtten, og at støttebeløbet og -intensiteten er strengt begrænset til, hvad der er absolut nødvendigt for at genskabe konkurrenceevnen

— Tyrkiet med tilstrækkelig frist underretter ►M2 Det Europæiske Fællesskab ◄ om enhver støtte, der påtænkes ydet i henhold til denne artikel. ►M2 Det Europæiske Fællesskab ◄ har ret til at gøre begrundet indsigelse mod enhver sådan støtte, der ikke opfylder de ovenfor anførte kriterier.

2. Hvis importen af bestemte stålprodukter med oprindelse hos en af parterne forårsager eller truer med at forårsage væsentlig skade for indenlandske producenter af tilsvarende produkter eller alvorlige forstyrrelser af den anden parts stålmarked i en periode svarende til den periode for afvigelse med hensyn til subsidier, der er omhandlet i denne artikels stk. 1, og under hensyntagen til den følsomhed, som kendetegner stålmarkedet, indleder parterne omgående konsultationer med henblik på at finde en tilfredsstillende løsning på problemet. Indtil en sådan løsning foreligger og uanset andre bestemmelser i aftalen, kan den importerende part, når usædvanlige omstændigheder gør det påkrævet at gribe ind omgående, straks vedtage sådanne kvantitative eller andre løsninger, som er strengt nødvendige for at afhjælpe situationen, og som er i overensstemmelse med den pågældende parts internationale og multilaterale forpligtelser.

Artikel 9

Parterne udveksler oplysninger under hensyn til de begrænsninger, som hensynet til embeds- og forretningshemmeligheden sætter.







Handelsbeskyttelsesinstrumenter

Antidumpingprocedurer

Artikel 10

Fastslår en af parterne, at der finder dumping sted i samhandelen med den anden part efter artikel VI i den almindelige overenskomst om told og udenrigshandel, kan den pågældende part træffe passende foranstaltninger over for denne praksis i overensstemmelse med aftalen om anvendelse af artikel VI i den almindelige overenskomst om told og udenrigshandel sammen med dertil knyttet intern lovgivning, på de betingelser og efter de procedurer, der er fastsat i artikel 11.

Artikel 11

1. Finder der dumping sted i samhandelen mellem ►M2 Det Europæiske Fællesskab ◄ og Tyrkiet, kan den krænkede part underrette Det Blandede Udvalg EKSF-Tyrkiet, der retter henstilling til den eller dem, der foretager dumping med henblik på at bringe den til ophør.

2. Den krænkede part kan, efter at have underrettet Det Blandede Udvalg EKSF-Tyrkiet herom, træffe passende beskyttelsesforanstaltninger i tilfælde af:

a) at Det Blandede Udvalg EKSF-Tyrkiet inden for en frist af tre måneder fra anmodningens indgivelse ikke har truffet nogen afgørelse i medfør af stk. 1

b) at dumpingen på trods af de i stk. 1 fastsatte henstillinger fortsætter.

Såfremt den krænkede parts interesser nødvendiggør en øjeblikkelig indsats, kan denne part desuden, efter at have underrettet Det Blandede Udvalg EKSF-Tyrkiet herom, træffe foreløbige beskyttelsesforanstaltninger, herunder indføre antidumpingtold. Disse foranstaltninger må højst vare i tre måneder fra indgivelse af anmodningen eller fra den dato, på hvilken den krænkede part har truffet beskyttelsesforanstaltninger i medfør af første afsnit, litra b).

3. Såfremt der er truffet beskyttelsesforanstaltninger i de i stk. 2, første afsnit, litra a), eller andet afsnit, nævnte tilfælde, kan Det Blandede Udvalg EKSF-Tyrkiet på ethvert tidspunkt træffe afgørelse om, at disse beskyttelsesforanstaltninger skal suspenderes, indtil de i stk. 1 fastsatte henstillinger er foretaget.

Såfremt beskyttelsesforanstaltningerne er truffet i det i stk. 2, første afsnit, litra b), nævnte tilfælde, kan Det Blandede Udvalg EKSF-Tyrkiet henstille, at disse beskyttelsesforanstaltninger ophæves eller ændres.







Beskyttelsesforanstaltninger

Artikel 12

1. Når et produkt indføres i så store mængder og på sådanne vilkår, at der forvoldes eller opstår trussel om:

— væsentlig skade for indenlandske producenter af samme eller direkte konkurrerende vare på en af parternes område, eller

— alvorlige forstyrrelser inden for stålsektoren eller en dermed forbunden sektor i økonomien eller vanskeligheder, der kan give anledning til en alvorlig forværring af den økonomiske situation i en region

kan ►M2 Det Europæiske Fællesskab ◄ eller Tyrkiet, alt efter hvilken af parterne der er berørt, træffe passende foranstaltninger på de betingelser og efter de procedurer, der er fastsat i artikel 16.

2. Ved valget af foranstaltninger, der træffes i henhold til denne artikels stk. 1, skal foranstaltninger, der medfører færrest forstyrrelser i aftalens funktion, foretrækkes.

Artikel 13

Som led i anvendelsen af handelspolitiske foranstaltninger over for tredjelande bestræber parterne sig bedst muligt på gennem informationsudveksling og konsultationer at søge veje til at koordinere deres handlinger, når omstændighederne og parternes internationale forpligtelser tillader det.







Det Blandede Udvalg EKSF-Tyrkiet

Artikel 14

1. Der nedsættes et Blandet Udvalg EKSF-Tyrkiet. Det Blandede Udvalg er forum for udveksling af synspunkter og information, det fremsætter henstillinger til parterne og afgiver udtalelse med henblik på at sikre, at denne aftale fungerer tilfredsstillende. Det Blandede Udvalg tillægges beføjelse til at træffe afgørelser i de tilfælde, der er anført i aftalen. Afgørelserne er bindende for parterne, der træffer de nødvendige foranstaltninger til gennemførelse af de trufne afgørelser.

Det udarbejder sine afgørelser og henstillinger på grundlag af enighed mellem parterne.

2. Parterne rådfører sig i Det Blandede Udvalg med hinanden om alle spørgsmål vedrørende aftalens gennemførelse, der giver anledning til vanskeligheder for en af dem.

3. Det Blandede Udvalg fastsætter selv sin forretningsorden.

Artikel 15

1. Det Blandede Udvalg består af repræsentanter for parterne.

2. Formandshvervet i Det Blandede Udvalg udøves på skift for seks måneder ad gangen af ►M2 Det Europæiske Fællesskabs ◄ repræsentant, dvs. Kommissionen for De Europæiske Fællesskaber, og Tyrkiets repræsentant.

3. Til varetagelse af sit hverv træffer Det Blandede Udvalg beslutning om, hvor ofte det træder sammen, og det mødes tillige på formandens initiativ eller på anmodning af en af parterne.







Konsultation af Det Blandede Udvalg EKSF-Tyrkiet

Artikel 16

1. I de tilfælde, der er omhandlet i artikel 5, 10 og 12, forsyner ►M2 Det Europæiske Fællesskab ◄ eller Tyrkiet, alt efter tilfældet, Det Blandede Udvalg EKSF-Tyrkiet med alle relevante oplysninger med henblik på at finde en løsning, der er acceptabel for parterne.

2. I forbindelse med gennemførelsen af stk. 1 finder følgende bestemmelser anvendelse:

a) For så vidt angår artikel 12 indbringes vanskeligheder, der opstår som følge af denne artikel, til undersøgelse i Det Blandede Udvalg, der kan træffe enhver afgørelse, som er nødvendig for at bringe sådanne vanskeligheder til ophør. Hvis Det Blandede Udvalg eller den eksporterende part ikke har truffet en afgørelse, der gør ende på vanskelighederne, eller der ikke er fundet nogen anden tilfredsstillende løsning inden for 30 dage efter, at spørgsmålet er indbragt for Det Blandede Udvalg, kan den importerende part indføre passende foranstaltninger til at afhjælpe de vanskeligheder, der er opstået. Foranstaltninger, der medfører færrest forstyrrelser i aftalens funktion, bør foretrækkes.

b) Når ekstraordinære omstændigheder, som kræver omgående handling, gør forudgående oplysning eller undersøgelse umulig, kan ►M2 Det Europæiske Fællesskab ◄ eller Tyrkiet, alt efter hvilken af parterne der er berørt, i de situationer, der er angivet i artikel 12, straks træffe de midlertidige sikkerhedsforanstaltninger, der er strengt nødvendige til at behandle situationen, og Det Blandede Udvalg underrettes straks herom.







Tvistbilæggelse

Artikel 17

Såfremt Det Blandede Udvalgs undersøgelse ikke er i stand til at bilægge en tvist vedrørende beskyttelsesforanstaltninger, der træffes i overensstemmelse med artikel 12, inden for en frist på seks måneder efter datoen for procedurens indledning, kan begge parter indbringe tvisten til voldgiftsbehandling i henhold til procedurerne i artikel 18. Voldgiftkendelsen er bindende for parterne i tvisten.

Artikel 18

1. Skal en tvist afgøres ved voldgift, udpeges der tre voldgiftsmænd.

2. Hver af tvistens to parter udpeger en voldgiftsmand inden for en frist på 30 dage.

3. De to således udpegede voldgiftsmænd udnævner efter fælles overenskomst en opmand, der ikke er statsborger i nogen af de kontraherende parter. Kan de udpegede voldgiftsmænd ikke nå til enighed senest to måneder efter, at de er udpeget, vælges opmanden fra en liste på syv personer opstillet af Det Blandede Udvalg, der opstiller og ajourfører denne liste i overensstemmelse med sin forretningsorden.

4. Voldgiftsretten træder sammen i Bruxelles. Medmindre de kontraherende parter bestemmer andet, fastsætter voldgiftsretten selv sine procedureregler. Den træffer afgørelse ved flertalsbeslutning.







Kontaktgruppe

Artikel 19

Parterne opretter en kontaktgruppe, der drøfter spørgsmål, der følger af denne aftales funktion, herunder særlig spørgsmål i forbindelse med handelen mellem parterne, samarbejde mellem dem om investeringer og udviklingen i omstrukturering. Kontaktgruppen aflægger rapport til Det Blandede Udvalg.







Almindelige og afsluttende bestemmelser

Ikrafttræden

Artikel 20

Denne aftale godkendes af parterne i overensstemmelse med deres egne procedurer. Aftalen træder i kraft den første dag i måneden efter den dato, hvor parterne underretter hinanden om, at disse procedurer er blevet afsluttet.

Artikel 21

Denne aftale er udfærdiget i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk, tysk og tyrkisk, idet hver af disse tekster har samme gyldighed.







Fortolkning

Artikel 22

I det omfang bestemmelserne i denne aftale i substansen er identiske med de tilsvarende bestemmelser i traktaten om oprettelse af Det Europæiske Fællesskab, fortolkes de ved gennemførelsen og anvendelsen for produkter omfattet af denne aftale i overensstemmelse med De Europæiske Fællesskabers Domstols relevante retspraksis.

Udfærdiget i Bruxelles, den femogtyvende juli nitten hundrede seksoghalvfems.

For Det Europæiske Kul- og Stålfællesskab

For Republikken Tyrkiet

BILAG I

LISTE OVER EKSF-KUL- OG STÅLPRODUKTER 1996

2601 11 00

2601 12 00

2602 00 00

2619 00 10

2701 11 10

2701 11 90

2701 12 10

2701 12 90

2701 19 00

2701 20 00

2702 10 00

2702 20 00

2704 00 19

2704 00 30

7201 10 11

7201 10 19

7201 10 30

7201 10 90

7201 20 00

7201 50 10

7201 50 90

7202 11 20

7202 11 80

7202 99 11

7203 10 00

7203 90 00

7204 10 00

7204 21 10

7204 21 90

7204 29 00

7204 30 00

7204 41 10

7204 41 91

7204 41 99

7204 49 10

7204 49 30

7204 49 91

7204 49 99

7204 50 10

7204 50 90

7206 10 00

7206 90 00

7207 11 11

7207 11 14

7207 11 16

7207 12 10

7207 19 11

7207 19 14

7207 19 16

7207 19 31

7207 20 11

7207 20 15

7207 20 17

7207 20 32

7207 20 51

7207 20 55

7207 20 57

7207 20 71

7208 10 00

7208 25 00

7208 26 00

7208 27 00

7208 36 00

7208 37 10

7208 37 90

7208 38 10

7208 38 90

7208 39 10

7208 39 90

7208 40 10

7208 40 90

7208 51 10

7208 51 30

7208 51 50

7208 51 91

7208 51 99

7208 52 10

7208 52 91

7208 52 99

7208 53 10

7208 53 90

7208 54 10

7208 54 90

7208 90 10

7209 15 00

7209 16 10

7209 16 90

7209 17 10

7209 17 90

7209 18 10

7209 18 91

7209 18 99

7209 25 00

7209 26 10

7209 26 90

7209 27 10

7209 27 90

7209 28 10

7209 28 90

7209 90 10

7210 11 10

7210 12 11

7210 12 19

7210 20 10

7210 30 10

7210 41 10

7210 49 10

7210 50 10

7210 61 10

7210 69 10

7210 70 31

7210 70 39

7210 90 31

7210 90 33

7210 90 38

7211 13 00

7211 14 10

7211 14 90

7211 19 20

7211 19 90

7211 23 10

7211 23 51

7211 29 20

7211 90 11

7212 10 10

7212 10 91

7212 20 11

7212 30 11

7212 40 10

7212 40 91

7212 50 31

7212 50 51

7212 60 11

7212 60 91

7213 10 00

7213 20 00

7213 91 10

7213 91 20

7213 91 41

7213 91 49

7213 91 70

7213 91 90

7213 99 10

7213 99 90

7214 20 00

7214 30 00

7214 91 10

7214 91 90

7214 99 10

7214 99 31

7214 99 39

7214 99 50

7214 99 61

7214 99 69

7214 99 80

7214 99 90

7215 90 10

7216 10 00

7216 21 00

7216 22 00

7216 31 11

7216 31 19

7216 31 91

7216 31 99

7216 32 11

7216 32 19

7216 32 91

7216 32 99

7216 33 10

7216 33 90

7216 40 10

7216 40 90

7216 50 10

7216 50 91

7216 50 99

7216 99 10

7218 10 00

7218 91 11

7218 91 19

7218 99 11

7218 99 20

7219 11 00

7219 12 10

7219 12 90

7219 13 10

7219 13 90

7219 14 10

7219 14 90

7219 21 10

7219 21 90

7219 22 10

7219 22 90

7219 23 00

7219 24 00

7219 31 00

7219 32 10

7219 32 90

7219 33 10

7219 33 90

7219 34 10

7219 34 90

7219 35 10

7219 35 90

7219 90 10

7220 11 00

7220 12 00

7220 20 10

7220 90 11

7220 90 31

7221 00 10

7221 00 90

7222 11 11

7222 11 19

7222 11 21

7222 11 29

7222 11 91

7222 11 99

7222 19 10

7222 19 90

7222 30 10

7222 40 10

7222 40 30

7224 10 00

7224 90 01

7224 90 05

7224 90 08

7224 90 15

7224 90 31

7224 90 39

7225 11 00

7225 19 10

7225 19 90

7225 20 20

7225 30 00

7225 40 20

7225 40 50

7225 40 80

7225 50 00

7225 91 10

7225 92 10

7225 99 10

7226 11 10

7226 19 10

7226 19 30

7226 20 20

7226 91 10

7226 91 90

7226 92 10

7226 93 20

7226 94 20

7226 99 20

7227 10 00

7227 20 00

7227 90 10

7227 90 50

7227 90 95

7228 10 10

7228 10 30

7228 20 11

7228 20 19

7228 20 30

7228 30 20

7228 30 41

7228 30 49

7228 30 61

7228 30 69

7228 30 70

7228 30 89

7228 60 10

7228 70 10

7228 70 31

7228 80 10

7228 80 90

7301 10 00

7302 10 31

7302 10 39

7302 10 90

7302 20 00

7302 40 10

7302 90 10

BILAG II







KN-kode Tyrkiske koder Konsolideret told Toldsats i det første år Toldsats i det andet og tredje år 7207 11 11 720 711 110 011 20 10 5 720 711 110 012 20 10 5 720 711 110 013 20 10 5 720 711 110 014 20 10 5 7207 11 14 720 711 140 011 20 10 5 720 711 140 012 20 10 5 720 711 140 013 20 10 5 720 711 140 014 20 10 5 7207 11 16 720 711 160 011 20 10 5 720 711 160 012 20 10 5 720 711 160 013 20 10 5 720 711 160 014 20 10 5 7207 19 11 720 719 110 000 7 3,5 1,8 7207 19 14 720 719 140 000 20,6 10,3 5,2 7207 19 16 720 719 160 000 20,6 10,3 5,2 7207 19 31 720 719 310 000 7 3,5 1,8 7207 20 11 720 720 110 011 20 10 5 720 720 110 012 20 10 5 720 720 110 013 20 10 5 720 720 110 014 20 10 5 7207 20 15 720 720 150 011 20 10 5 720 720 150 012 20 10 5 720 720 150 013 20 10 5 720 720 150 014 20 10 5 7207 20 17 720 720 170 011 20 10 5 720 720 170 012 20 10 5 720 720 170 013 20 10 5 720 720 170 014 20 10 5 7207 20 51 720 720 510 000 7 3,5 1,8 7207 20 55 720 720 550 000 7 3,5 1,8 7207 20 57 720 720 570 000 7 3,5 1,8 7207 20 71 720 720 710 000 7 3,5 1,8 7213 10 00 721 310 000 000 16 8 4 7213 91 10 721 391 100 000 16 8 4 7213 91 20 721 391 200 000 9 4,5 2,3 7213 91 41 721 391 410 011 16 8 4 721 391 410 012 16 8 4 721 391 410 013 16 8 4 721 391 410 019 16 8 4 7213 91 49 721 391 490 011 16 8 4 721 391 490 012 16 8 4 721 391 490 013 16 8 4 721 391 490 019 16 8 4 7213 91 70 721 391 701 011 16 8 4 721 391 701 012 16 8 4 721 391 701 013 16 8 4 721 391 701 019 16 8 4 721 391 709 000 9 4,5 2,3 7213 91 90 721 391 900 000 9 4,5 2,3 7213 99 90 721 399 909 000 9 4,5 2,3 7214 20 00 721 420 000 011 21,2 10,6 5,3 721 420 000 012 21,2 10,6 5,3 721 420 000 013 21,2 10,6 5,3 721 420 000 014 21,2 10,6 5,3 721 420 000 015 21,2 10,6 5,3 721 420 000 016 21,2 10,6 5,3 721 420 000 019 21,2 10,6 5,3 7214 30 00 721 430 000 011 21,2 10,6 5,3 721 430 000 012 21,2 10,6 5,3 721 430 000 013 21,2 10,6 5,3 721 430 000 014 21,2 10,6 5,3 721 430 000 015 21,2 10,6 5,3 721 430 000 016 21,2 10,6 5,3 721 430 000 019 21,2 10,6 5,3 7214 91 10 721 491 100 000 21,2 10,6 5,3 7214 91 90 721 491 900 000 21,2 10,6 5,3 7214 99 10 721 499 100 000 21,2 10,6 5,3 7214 99 31 721 499 310 000 21,2 10,6 5,3 7214 99 39 721 499 390 011 21,2 10,6 5,3 721 499 390 012 21,2 10,6 5,3 721 499 390 013 21,2 10,6 5,3 721 499 390 014 21,2 10,6 5,3 7214 99 50 721 499 500 011 21,2 10,6 5,3 721 499 500 012 21,2 10,6 5,3 721 499 500 019 21,2 10,6 5,3 7214 99 61 721 499 610 000 21,2 10,6 5,3 7214 99 69 721 499 690 011 21,2 10,6 5,3 721 499 690 012 21,2 10,6 5,3 721 499 690 013 21,2 10,6 5,3 721 499 690 014 21,2 10,6 5,3 7214 99 80 721 499 800 011 21,2 10,6 5,3 721 499 800 012 21,2 10,6 5,3 721 499 800 019 21,2 10,6 5,3 7214 99 90 721 499 900 000 21,2 10,6 5,3 7215 90 10 721 590 100 000 10 5 2,5 7216 10 00 721 610 001 011 13,5 6,8 3,4 721 610 001 012 13,5 6,8 3,4 721 610 001 013 13,5 6,8 3,4 721 610 009 011 13,5 6,8 3,4 721 610 009 012 13,5 6,8 3,4 721 610 009 013 13,5 6,8 3,4 7216 21 00 721 621 001 000 13,5 6,8 3,4 721 621 009 000 13,5 6,8 3,4 7216 22 00 721 622 001 000 13,5 6,8 3,4 721 622 009 000 13,5 6,8 3,4 7216 31 11 721 631 111 000 13,5 6,8 3,4 721 631 119 000 13,5 6,8 3,4 7216 31 19 721 631 191 000 13,5 6,8 3,4 721 631 199 000 13,5 6,8 3,4 7216 31 91 721 631 911 000 13,5 6,8 3,4 721 631 919 000 13,5 6,8 3,4 7216 31 99 721 631 991 000 13,5 6,8 3,4 721 631 999 000 13,5 6,8 3,4 7216 32 11 721 632 111 000 13,5 6,8 3,4 721 632 119 000 13,5 6,8 3,4 7216 32 19 721 632 191 000 13,5 6,8 3,4 721 632 199 000 13,5 6,8 3,4 7216 32 91 721 632 911 000 13,5 6,8 3,4 721 632 919 000 13,5 6,8 3,4 7216 32 99 721 632 991 000 13,5 6,8 3,4 721 632 999 000 13,5 6,8 3,4 7216 33 10 721 633 101 000 13,5 6,8 3,4 721 633 109 000 13,5 6,8 3,4 7216 33 90 721 633 901 000 13,5 6,8 3,4 721 633 909 000 13,5 6,8 3,4 7216 40 10 721 640 101 000 13,5 6,8 3,4 721 640 109 000 13,5 6,8 3,4 7216 40 90 721 640 901 000 13,5 6,8 3,4 721 640 909 000 13,5 6,8 3,4 7216 50 10 721 650 101 000 13,5 6,8 3,4 721 650 109 000 13,5 6,8 3,4 7216 50 99 721 650 991 011 13,5 6,8 3,4 721 650 991 019 13,5 6,8 3,4 721 650 999 100 13,5 6,8 3,4 7224 90 05 722 490 051 000 12 4 2 722 490 052 000 12 4 2 7224 90 08 722 490 081 000 12 4 2 722 490 082 000 12 4 2 7224 90 15 722 490 151 000 12 4 2 722 490 152 000 12 4 2 7227 20 00 722 720 000 000 8 4 2 7228 20 11 722 820 110 000 10 5 2,5 7228 20 19 722 820 190 000 10 5 2,5 7228 20 30 722 820 300 000 10 5 2,5 7228 30 20 722 830 200 000 10 5 2,5 7228 30 41 722 830 410 000 10 5 2,5 7228 30 49 722 830 490 000 10 5 2,5 7228 30 61 722 830 610 000 10 5 2,5 7228 30 69 722 830 690 000 10 5 2,5 7228 30 70 722 830 700 000 10 5 2,5 7228 30 89 722 830 890 000 10 5 2,5 7228 60 10 722 860 100 000 10 5 2,5

Aftalememorandum

I forbindelse med aftalen om oprettelse af et frihandelsområde for produkter, der er omfattet af traktaten om oprettelse af Det Europæiske Kul- og Stålfællesskab, undertegnet i Bruxelles den 25. juli 1996, nedfælder parterne herved deres fælles overenskomst om, at der anvendes følgende kriterier for at fastslå tyrkiske stålvirksomheders bæredygtighed i forbindelse med statsstøtte i henhold til aftalens artikel 8:

Kriterier for bæredygtighed

— et forventet årligt bruttodriftsresultat på 13,5 % af omsætningen for integrerede stålværker og på 10,0 % for ikke-integrerede stålvirksomheder

— en pris-omkostningsstramning på 2,5 %

— et minimumsafskrivningsniveau på 7 % for integrerede stålværker og på 5 % for ikke-integrerede stålvirksomheder for at garantere en udskiftning af de aktiviteter, hvorpå virksomhedens konkurrenceevne er baseret, i en hastighed der svarer til konkurrenternes

— et finansielt omkostningsniveau på ikke under 5 % af omsætningen for integrerede stålværker og på ikke under 3,5 % af omsætningen for ikke-integrerede stålvirksomheder, som er fastsat for at holde statsstøtten på det absolut mindste niveau

— et mindste afkast på egenkapitalen på 1,5 % af egenkapitalen, således at der fremkommer et rimeligt resultat, uanset om kapitalen stammer fra offentlige eller private kilder

— realistiske salgsprognoser.

Aftalememorandum

I forbindelse med aftalen om oprettelse af et frihandelsområde for produkter, der er omfattet af traktaten om oprettelse af Det Europæiske Kul- og Stålfællesskab, undertegnet i Bruxelles den 25. juli 1996, nedfælder parterne herved deres fælles overenskomst om, at beløbet for enhver statsstøtte, der ydes i henhold til bestemmelserne i artikel 8 i aftalen, udtrykkes på en måde, der tager hensyn til støttetildelingen i sammenhæng med udsving i den tyrkiske liras værdi; således:

— skal støtte i forbindelse med allerede påløbne omkostninger og tidligere tab angives i tyrkiske lira (da de allerede er påløbet og fastsat i tyrkiske lira)

— kan fremtidige omkostninger såsom investeringsomkostninger angives i ecu, men den omregningskurs mellem ecu og tyrkiske lira, der anvendes ved beregningen af den pågældende støtte, skal være den kurs, der gælder på det tidspunkt eller for det år, hvor omkostningerne rent faktisk påløber (siden de er fastsat i tyrkiske lira fra dette tidspunkt).

Erklæring

Som led i aftalen mellem Det Europæiske Kul- og Stålfællesskab og Republikken Tyrkiet, undertegnet i Bruxelles den 25. juli 1996, om oprettelse af et frihandelsområde for indbyrdes samhandel med produkter omfattet af traktaten om oprettelse af Det Europæiske Kul- og Stålfællesskab, særlig artikel 19, har parterne vedtaget, at de vil sørge for regelmæssig opfølgning af spørgsmål, der opstår i forbindelse med aftalens anvendelse, herunder navnlig spørgsmål vedrørende handel og konkurrencevilkår.

Med henblik på gennemførelsen af en sådan opfølgning underretter parterne den kontaktgruppe, der er nedsat i medfør af aftalens artikel 19, og som efter at have behandlet spørgsmålet aflægger rapport til Det Blandede Udvalg EKSF-Tyrkiet.

Erklæring

Som led i protokollen om oprindelsesreglerne til aftalen om oprettelse af et frihandelsområde for produkter, der er omfattet af traktaten om oprettelse af Det Europæiske Kul- og Stålfællesskab, undertegnet i Bruxelles den 25. juli 1996, har parterne vedtaget:

— at det er deres hensigt, at bestemmelserne i oprindelsesprotokollens artikel 13 (vedrørende toldgodtgørelse eller -fritagelse) skal finde anvendelse på samme måde som den tilsvarende artikel i den oprindelsesprotokol til aftalerne mellem ►M2 Det Europæiske Fællesskab ◄ og landene i Det Europæiske Frihandelsområde og landene i Central- og Østeuropa, som vil blive resultatet af de forhandlinger, der for tiden er ved at blive afsluttet om en revideret standardprotokol om oprindelse, der skal gælde for ►M2 Det Europæiske Fællesskab ◄ og disse stater

— at hvis der bliver væsentlige forskelle mellem protokol nr. 1 til denne aftale (herunder også i bilagene til protokollen) og den reviderede oprindelsesprotokol til aftalerne mellem ►M2 Det Europæiske Fællesskab ◄ og landene i Det Europæiske Frihandelsområde og landene i Central- og Østeuropa, skal sagen forelægges for Det Blandede Udvalg EKSF-Tyrkiet med henblik på revision af teksten til protokollen til nærværende aftale for at sikre, at de samme regler finder anvendelse.

▼M3

PROTOKOL 1

om definition af begrebet »produkter med oprindelsesstatus« og ordninger for administrativt samarbejde

INDHOLD AFSNIT I ALMINDELIGE BESTEMMELSER Artikel 1 Definitioner AFSNIT II DEFINITION AF BEGREBET »PRODUKTER MED OPRINDELSESSTATUS« Artikel 2 Almindelige betingelser Artikel 3 Kumulation i Fællesskabet Artikel 4 Kumulation i Tyrkiet Artikel 5 Fuldt ud fremstillede produkter Artikel 6 Tilstrækkeligt bearbejdede eller forarbejdede produkter Artikel 7 Utilstrækkelige bearbejdninger eller forarbejdninger Artikel 8 Kvalificerende enhed Artikel 9 Tilbehør, reservedele og værktøj Artikel 10 Sæt Artikel 11 Neutrale elementer AFSNIT III TERRITORIALE BETINGELSER Artikel 12 Territorialitetsprincip Artikel 13 Direkte transport Artikel 14 Udstillinger AFSNIT IV GODTGØRELSE ELLER FRITAGELSE Artikel 15 Forbud mod toldgodtgørelse eller -fritagelse AFSNIT V BEVIS FOR OPRINDELSE Artikel 16 Almindelige betingelser Artikel 17 Fremgangsmåde for udstedelse af et varecertifikat EUR.1 eller EUR-MED Artikel 18 Efterfølgende udstedelse af varecertifikat EUR.1 eller EUR-MED Artikel 19 Udstedelse af et duplikateksemplar af varecertifikat EUR.1 eller EUR-MED Artikel 20 Udstedelse af varecertifikater EUR.1 eller EUR-MED på grundlag af et tidligere udstedt eller udfærdiget oprindelsesbevis Artikel 21 Regnskabsmæssig adskillelse Artikel 22 Betingelser for udfærdigelse af en fakturaerklæring eller en EUR-MED-fakturaerklæring Artikel 23 Godkendte eksportører Artikel 24 Gyldigheden af beviset for oprindelse Artikel 25 Fremlæggelse af bevis for oprindelse Artikel 26 Indførsel i form af delforsendelser Artikel 27 Undtagelser fra bevis for oprindelse Artikel 28 Støttedokumenter Artikel 29 Opbevaring af beviser for oprindelse og støttedokumenter Artikel 30 Uoverensstemmelser og formelle fejl Artikel 31 Beløb udtrykt i euro AFSNIT VI ORDNINGER FOR ADMINISTRATIVT SAMARBEJDE Artikel 32 Gensidig bistand Artikel 33 Kontrol af beviser for oprindelse Artikel 34 Bilæggelse af tvister Artikel 35 Sanktioner Artikel 36 Frizoner AFSNIT VII CEUTA OG MELILLA Artikel 37 Anvendelse af protokollen Artikel 38 Særlige betingelser AFSNIT VIII AFSLUTTENDE BESTEMMELSER Artikel 39 Ændringer til protokollen Artikel 40 Overgangsbestemmelser for varer under forsendelse eller oplagring Bilag Bilag I: Indledende noter til listen i bilag II Bilag II: Liste over bearbejdninger eller forarbejdninger, som materialer uden oprindelsesstatus skal undergå, for at det fremstillede produkt kan få oprindelsesstatus Bilag IIIa: Modeller til varecertifikat EUR.1 og til anmodning om varecertifikat EUR.1 Bilag IIIb: Modeller til varecertifikat EUR-MED og til anmodning om varecertifikat EUR-MED Bilag IVa: Fakturaerklæring Bilag IVb: EUR-MED-fakturaerklæring Fælleserklæringer Fælleserklæring om Fyrstendømmet Andorra Fælleserklæring om Republikken San Marino







AFSNIT I

ALMINDELIGE BESTEMMELSER

Artikel 1

Definitioner

I denne protokol forstås ved:

a) »fremstilling«: alle former for bearbejdning eller forarbejdning, herunder også samling eller specifikke processer

b) »materialer«: alle former for bestanddele, råmaterialer, komponenter eller dele osv., der er anvendt til fremstillingen af et produkt

c) »produkt«: det produkt, der fremstilles, også når det senere er bestemt til anvendelse i en anden fremstillingsproces

d) »varer«: både materialer og produkter

e) »toldværdi«: den værdi, der er fastlagt i overensstemmelse med aftalen om anvendelsen af artikel VII i den almindelige overenskomst om told og udenrigshandel 1994 (WTO-aftalen om toldværdiansættelse)

f) »prisen ab fabrik«: den pris, der betales for produktet ab fabrik til den producent i Fællesskabet eller Tyrkiet, i hvis virksomhed den sidste bearbejdning eller forarbejdning har fundet sted, såfremt prisen indbefatter værdien af alle anvendte materialer, minus alle interne afgifter, der tilbagebetales eller kan tilbagebetales, når det fremstillede produkt udføres

g) »materialernes værdi«: toldværdien på indførselstidspunktet for de benyttede materialer uden oprindelsesstatus eller, såfremt denne værdi ikke er kendt og ikke kan opgøres, den første registrerede pris, der er betalt for disse materialer i Fællesskabet eller i Tyrkiet

h) »værdien af materialer med oprindelsesstatus«: toldværdien af disse materialer som defineret i litra g) anvendt tilsvarende

i) »merværdi«: prisen ab fabrik minus toldværdien af alle anvendte materialer, som har oprindelse i de andre lande, der er anført i artikel 3 og 4, og med hvilke der gælder kumulation, eller, hvis toldværdien ikke er kendt eller ikke kan opgøres, den første registrerede pris, der er betalt for disse materialer i Fællesskabet eller i Tyrkiet

j) »kapitler« og »positioner«: de kapitler og positioner (firecifrede koder), der benyttes i den nomenklatur, som udgør det harmoniserede varebeskrivelses- og varenomenklatursystem, i denne protokol benævnt »det harmoniserede system« eller »HS«

k) »tariferet«: et produkts eller materiales tarifering under en bestemt position

l) »sending«: produkter, som enten sendes samtidig fra en bestemt eksportør til en bestemt modtager eller er omfattet af et gennemgående transportdokument, der dækker transporten fra eksportøren til modtageren, eller, såfremt et sådant dokument ikke foreligger, af en samlet faktura

m) »territorier«, herunder også søterritorier.







AFSNIT II

DEFINITION AF BEGREBET »PRODUKTER MED OPRINDELSESSTATUS«

Artikel 2

Almindelige betingelser

1. Med henblik på anvendelsen af aftalen anses følgende produkter som produkter med oprindelse i Fællesskabet:

a) produkter, der fuldt ud er fremstillet i Fællesskabet i den i artikel 5 fastlagte betydning

b) produkter, der er fremstillet i Fællesskabet, og som indeholder materialer, der ikke fuldt ud er fremstillet i Fællesskabet, dog på betingelse af, at disse materialer har undergået en tilstrækkelig bearbejdning eller forarbejdning i Fællesskabet i den i artikel 6 fastlagte betydning

c) varer, der har oprindelsesstatus i Det Europæiske Økonomiske Samarbejdsområde (EØS) i den i protokol 4 til aftalen om Det Europæiske Økonomiske Samarbejdsområde fastlagte betydning.

2. Med henblik på anvendelsen af aftalen anses følgende produkter som produkter med oprindelse i Tyrkiet:

a) produkter, der fuldt ud er fremstillet i Tyrkiet i den i artikel 5 fastlagte betydning

b) produkter, der er fremstillet i Tyrkiet, og som indeholder materialer, der ikke fuldt ud er fremstillet i Tyrkiet, dog på betingelse af, at disse materialer har undergået en tilstrækkelig bearbejdning eller forarbejdning i Tyrkiet i den i artikel 6 fastlagte betydning.

Artikel 3

Kumulation i Fællesskabet

1. Med forbehold af bestemmelserne i artikel 2, stk. 1, anses produkter som produkter med oprindelse i Fællesskabet, når de er fremstillet af materialer med oprindelse i Schweiz (herunder Liechtenstein) ( 1 ), Island, Norge, Tyrkiet eller i Fællesskabet, forudsat at disse materialer har undergået en mere vidtgående bearbejdning eller forarbejdning i Fællesskabet end dem, der er omhandlet i artikel 7. Det kræves ikke, at disse materialer har undergået en tilstrækkelig bearbejdning eller forarbejdning.

2. Med forbehold af bestemmelserne i artikel 2, stk. 1, anses produkter som produkter med oprindelse i Fællesskabet, når de er fremstillet af materialer med oprindelse på Færøerne eller i et land, der deltager i Euro-Middelhavspartnerskabet på basis af Barcelonaerklæringen, der blev vedtaget på Euro-Middelhavskonferencen den 27.-28. november 1995, bortset fra Tyrkiet ( 2 ), forudsat at disse materialer har undergået en mere vidtgående bearbejdning eller forarbejdning i Fællesskabet end dem, der er omhandlet i artikel 7. Det kræves ikke, at disse materialer har undergået en tilstrækkelig bearbejdning eller forarbejdning.

3. Når den bearbejdning eller forarbejdning, der er foregået i Fællesskabet, ikke er mere vidtgående end dem, der er omhandlet i artikel 7, anses det fremstillede produkt kun som et produkt med oprindelse i Fællesskabet, hvis den dér tilførte merværdi overstiger værdien af de anvendte materialer med oprindelse i et andet af de i stk. 1 og 2 omhandlede lande. Hvis dette ikke er tilfældet, anses det fremstillede produkt som et produkt med oprindelse i det land, som tegner sig for den største værdi af de materialer med oprindelsesstatus, der er anvendt ved fremstillingen i Fællesskabet.

4. Produkter med oprindelse i et af de lande, der er omhandlet i stk. 1 og 2, som ikke undergår nogen bearbejdning eller forarbejdning i Fællesskabet, bevarer deres oprindelsesstatus, når de udføres til et af disse lande.

5. Kumulation i henhold til denne artikel tillades kun, hvis:

a) der foreligger en præferencehandelsaftale i overensstemmelse med artikel XXIV i den almindelige overenskomst om told og udenrigshandel (GATT) mellem de lande, hvor oprindelsesstatus er erhvervet, og bestemmelseslandet

b) materialerne og produkterne har opnået oprindelsesstatus ved anvendelse af oprindelsesregler svarende til dem, der er anført i denne protokol og

c) der i Den Europæiske Unions Tidende (C-udgaven) og i Tyrkiet efter egne procedurer er offentliggjort en meddelelse om, at de nødvendige betingelser for anvendelse af kumulation er opfyldt.

Kumulationen i henhold til denne artikel gælder fra den angivne dato i meddelelsen i Den Europæiske Unions Tidende (C-udgaven).

Fællesskabet meddeler gennem Kommissionen for De Europæiske Fællesskaber Tyrkiet de nærmere detaljer om aftaler, herunder ikrafttrædelsesdato, og tilsvarende oprindelsesregler, som er indgået med de andre i stk. 1 og 2 omhandlede lande.

Artikel 4

Kumulation i Tyrkiet

1. Med forbehold af bestemmelserne i artikel 2, stk. 2, anses produkter som produkter med oprindelse i Tyrkiet, når de er fremstillet af materialer med oprindelse i Schweiz (herunder Liechtenstein) ( 3 ), Island, Norge, Tyrkiet eller i Fællesskabet, forudsat at disse materialer har undergået en mere vidtgående bearbejdning eller forarbejdning i Tyrkiet end dem, der er omhandlet i artikel 7. Det kræves ikke, at disse materialer har undergået en tilstrækkelig bearbejdning eller forarbejdning.

2. Med forbehold af bestemmelserne i artikel 2, stk. 2, anses produkter som produkter med oprindelse i Tyrkiet, når de er fremstillet af materialer med oprindelse på Færøerne eller i et land, der deltager i Euro-Middelhavspartnerskabet på basis af Barcelonaerklæringen, der blev vedtaget på Euro-Middelhavskonferencen den 27.-28. november 1995, bortset fra Tyrkiet ( 4 ), forudsat at disse materialer har undergået en mere vidtgående bearbejdning eller forarbejdning i Tyrkiet end dem, der er omhandlet i artikel 7. Det kræves ikke, at disse materialer har undergået en tilstrækkelig bearbejdning eller forarbejdning.

3. Når den bearbejdning eller forarbejdning, der er foregået i Tyrkiet, ikke er mere vidtgående end dem, der er omhandlet i artikel 7, anses det fremstillede produkt kun som et produkt med oprindelse i Tyrkiet, hvis den dér tilførte merværdi overstiger værdien af de anvendte materialer med oprindelse i et andet af de i stk. 1 og 2 omhandlede lande. Hvis dette ikke er tilfældet, anses det fremstillede produkt som et produkt med oprindelse i det land, som tegner sig for den største værdi af de materialer med oprindelsesstatus, der er anvendt ved fremstillingen i Tyrkiet.

4. Produkter med oprindelse i et af de lande, der er omhandlet i stk. 1 og 2, som ikke undergår nogen bearbejdning eller forarbejdning i Tyrkiet, bevarer deres oprindelsesstatus, når de udføres til et af disse lande.

5. Kumulation i henhold til denne artikel tillades kun, hvis:

a) der foreligger en præferencehandelsaftale i overensstemmelse med artikel XXIV i den almindelige overenskomst om told og udenrigshandel (GATT) mellem de lande, hvor oprindelsesstatus er erhvervet, og bestemmelseslandet

b) materialerne og produkterne har opnået oprindelsesstatus ved anvendelse af oprindelsesregler svarende til dem, der er anført i denne protokol og

c) der i Den Europæiske Unions Tidende (C-udgaven) og i Tyrkiet efter egne procedurer er offentliggjort en meddelelse om, at de nødvendige betingelser for anvendelse af kumulation er opfyldt.

Kumulationen i henhold til denne artikel gælder fra den angivne dato i meddelelsen i Den Europæiske Unions Tidende (C-udgaven).

Tyrkiet meddeler gennem Kommissionen for De Europæiske Fællesskaber Fællesskabet de nærmere detaljer om aftaler, herunder ikrafttrædelsesdato, og tilsvarende oprindelsesregler, som er indgået med de andre i stk. 1 og 2 omhandlede lande.

Artikel 5

Fuldt ud fremstillede produkter

1. Som produkter, der fuldt ud er fremstillet i Fællesskabet eller i Tyrkiet, anses følgende:

a) mineralske produkter, som er udvundet af deres jord- eller havbund

b) vegetabilske produkter, der er høstet dér

c) levende dyr, som er født og opdrættet dér

d) produkter fra levende dyr, som er opdrættet dér

e) produkter fra jagt og fiskeri, som drives dér

f) produkter fra havfiskeri og andre produkter fra havet, som er optaget af deres fartøjer uden for Fællesskabets eller Tyrkiet søterritorier

g) produkter, som er fremstillet på deres fabriksskibe udelukkende på grundlag af de i litra f) nævnte produkter

h) brugte genstande, som indsamles dér og kun kan anvendes til genindvinding af råmaterialer, herunder brugte dæk, der kun kan anvendes til vulkanisering eller som spildprodukt

i) affald og skrot, der hidrører fra fremstillingsvirksomhed, som udøves dér

j) produkter, som er udvundet af havbunden eller -undergrunden beliggende uden for deres søterritorier, for så vidt de har eneret på udnyttelsen af denne havbund eller -undergrund

k) varer, som er fremstillet dér udelukkende på grundlag af de i litra a) til j) nævnte produkter.

2. Udtrykket »deres fartøjer« og »deres fabriksskibe« i stk. 1, litra f) og g), omfatter kun de fartøjer og fabriksskibe:

a) som er registreret eller anmeldt i en af Fællesskabets medlemsstater eller i Tyrkiet

b) som fører en af Fællesskabets medlemsstaters eller Tyrkiets flag

c) som mindst for 50 %'s vedkommende ejes af statsborgere i en af Fællesskabets medlemsstater eller Tyrkiet eller af et selskab, hvis hovedsæde ligger i en af disse stater, hvis administrerende direktør eller direktører, hvis formand for bestyrelsen eller tilsynsrådet samt flertallet af disse organers medlemmer er statsborgere i en af Fællesskabets medlemsstater eller i Tyrkiet, og hvis kapital desuden, når det drejer sig om interessentskaber eller selskaber med begrænset ansvar, for mindst halvdelens vedkommende tilhører disse stater, offentlige institutioner eller statsborgere i disse stater

d) hvis kaptajn og officerer er statsborgere i en af Fællesskabets medlemsstater eller i Tyrkiet og

e) hvis besætning er sammensat således, at mindst 75 % er statsborgere i en af Fællesskabets medlemsstater eller i Tyrkiet.

Artikel 6

Tilstrækkeligt bearbejdede eller forarbejdede produkter

1. Ved anvendelsen af artikel 2 anses produkter, som ikke er fuldt ud fremstillet, for at have undergået tilstrækkelig bearbejdning eller forarbejdning, når betingelserne på listen i bilag II er opfyldt.

Ovennævnte betingelser angiver for alle produkter, der er omfattet af denne aftale, hvilken bearbejdning eller forarbejdning der skal foretages af de materialer uden oprindelsesstatus, der anvendes til fremstillingen, og gælder kun for disse materialer. Det følger heraf, at hvis et produkt, som har opnået oprindelsesstatus, fordi de på listen angivne betingelser er opfyldt, anvendes til fremstilling af et andet produkt, gælder de betingelser, som er angivet for det produkt, i hvilket det indarbejdes, ikke for det, og der skal ikke tages hensyn til de materialer uden oprindelsesstatus, som eventuelt er anvendt ved fremstillingen af det.

2. Uanset stk. 1 kan materialer uden oprindelsesstatus, som efter betingelserne som anført på listen i bilag II ikke bør anvendes ved fremstillingen af det pågældende produkt, dog anvendes, forudsat:

a) at deres samlede værdi ikke overstiger 10 % af det færdige produkts pris ab fabrik

b) at ingen af de på listen angivne procentdele for maksimumsværdien af materialer uden oprindelsesstatus overstiges i medfør af dette stykke.

Dette stykke finder ikke anvendelse på produkter henhørende under kapitel 50 til 63 i det harmoniserede system.

3. Stk. 1 og 2 gælder med forbehold af bestemmelserne i artikel 7.

Artikel 7

Utilstrækkelige bearbejdninger eller forarbejdninger

1. Med forbehold af stk. 2 anses følgende bearbejdninger eller forarbejdninger som utilstrækkelige til at give produkterne oprindelse, uanset om betingelserne i artikel 6 er opfyldt:

a) behandlinger, som har til formål at sikre, at produkternes tilstand ikke forringes under transport og oplagring

b) adskillelse og samling af kolli

c) vask, rensning; afstøvning, fjernelse af oxid-lag, olie, maling eller andre belægninger

d) strygning eller presning af tekstiler

e) enkel maling og polering

f) afskalning, hel eller delvis blegning, polering og glasering af korn eller ris

g) farvning af sukker eller formning af sukker i stykker

h) skrælning, udstening og afskalning/udbælgning af frugter, nødder og grøntsager

i) hvæsning, enkel slibning eller enkel tilskæring

j) sigtning, sortering, klassificering, tilpasning; (herunder samling i sæt)

k) enkel aftapning på flasker, påfyldning af dåser, flakoner, anbringelse i sække, kasser, æsker, på bræt, plader eller bakker samt alle andre enkle emballeringsarbejder

l) anbringelse eller trykning af mærker, etiketter, logoer og andre lignende kendetegn på selve produkterne eller deres emballage

m) enkel blanding af produkter, også af forskellig art

n) enkel samling af dele for at kunne danne et komplet produkt eller adskillelse af produkter i dele

o) kombination af to eller flere af de i litra a)-n) nævnte arbejdsprocesser

p) slagtning af dyr.

2. Alle arbejdsprocesser, der udføres enten i Fællesskabet eller i Tyrkiet på et givet produkt, skal tages i betragtning samlet, når det bestemmes, om bearbejdningen eller forarbejdningen af det pågældende produkt skal anses som utilstrækkelig i henhold til stk. 1.

Artikel 8

Kvalificerende enhed

1. Den kvalificerende enhed for anvendelsen af bestemmelserne i denne protokol er det produkt, der anses for at være basisenheden ved tarifering i det harmoniserede systems nomenklatur.

Heraf følger:

a) at når et produkt, der består af en gruppe eller samling af genstande, i henhold til det harmoniserede system tariferes under én og samme position, udgør helheden den kvalificerende enhed

b) at når en sending består af et antal identiske produkter, der tariferes under samme position i det harmoniserede system, tages hvert produkt for sig ved anvendelsen af bestemmelserne i denne protokol.

2. Når emballagen i henhold til punkt 5 i de almindelige bestemmelser i det harmoniserede system er indbefattet i produktet ved tariferingen, skal dette også være tilfældet ved bestemmelsen af oprindelsen.

Artikel 9

Tilbehør, reservedele og værktøj

Tilbehør, reservedele og værktøj, der leveres som standardudstyr til materiel, maskiner, apparater eller køretøjer, og hvis pris er indbefattet i produktets pris eller ikke faktureres særskilt, betragtes som værende en del af dette materiel eller disse maskiner, apparater eller køretøjer.

Artikel 10

Sæt

Sæt som defineret i punkt 3 i de almindelige bestemmelser i det harmoniserede system betragtes som produkter med oprindelsesstatus, når alle dele har oprindelsesstatus. Når et sæt består af produkter med og uden oprindelsesstatus, anses sættet som helhed dog for at have oprindelsesstatus, hvis værdien af de produkter, der ikke har oprindelsesstatus, ikke overstiger 15 % af sættets pris ab fabrik.

Artikel 11

Neutrale elementer

Ved bestemmelse af, om et produkt har oprindelsesstatus, er det ikke nødvendigt at undersøge, om følgende, som må anvendes ved dets fremstilling, har oprindelsesstatus:

a) energi og brændsel

b) anlæg og udstyr

c) maskiner og værktøj

d) varer, som hverken indgår i eller er bestemt til at indgå i det pågældende produkts endelige sammensætning.







AFSNIT III

TERRITORIALE BETINGELSER

Artikel 12

Territorialitetsprincip

1. Betingelserne i afsnit II vedrørende opnåelse af oprindelsesstatus skal opfyldes uden afbrydelse i Fællesskabet eller i Tyrkiet, jf. dog undtagelserne i artikel 2, stk. 1, litra c), artikel 3 og 4, og stk. 3 i nærværende artikel.

2. Såfremt varer med oprindelsesstatus, der er udført fra Fællesskabet eller fra Tyrkiet til et andet land, genindføres, anses de som varer uden oprindelsesstatus, jf. dog bestemmelserne i artikel 3 og 4, medmindre det over for toldmyndighederne kan godtgøres:

a) at de genindførte varer er de samme varer som dem, der blev udført og

b) at de ikke har undergået nogen behandling, ud over hvad der var nødvendigt for deres bevarelse, medens de befandt sig i det pågældende land eller blev udført.

3. Erhvervelse af oprindelsesstatus under de vilkår, der er anført under afsnit II, påvirkes ikke gennem en bearbejdning eller forarbejdning, der er foretaget uden for Fællesskabet eller Tyrkiet på materialer, der er udført fra Fællesskabet eller fra Tyrkiet og senere genindført, forudsat at:

a) de pågældende materialer er fuldt ud fremstillet i Fællesskabet eller i Tyrkiet, eller de dér inden udførslen har undergået en bearbejdning eller forarbejdning, der er mere vidtgående end dem, der er omhandlet i artikel 7 og

b) det over for toldmyndighederne godtgøres: i) at de genindførte varer er resultatet af en bearbejdning eller forarbejdning af de udførte materialer og ii) at den samlede merværdi, der er erhvervet uden for Fællesskabet eller Tyrkiet ved anvendelse af denne artikel, ikke overstiger 10 % af prisen ab fabrik for det færdige produkt, der har fået anført oprindelsesstatus.

4. Med henblik på anvendelse af stk. 3 finder de betingelser, der er anført i afsnit II vedrørende erhvervelse af oprindelsesstatus, ikke anvendelse på bearbejdning eller forarbejdning foretaget uden for Fællesskabet eller Tyrkiet. Når der på listen i bilag II anvendes en regel om fastsættelse af en maksimal værdi for alle anvendte materialer uden oprindelsesstatus til bestemmelse af det pågældende færdige produkts oprindelsesstatus, må den samlede værdi af de materialer uden oprindelsesstatus, der benyttes i det pågældende parti, og den samlede merværdi, der er opnået uden for Fællesskabet eller Tyrkiet under anvendelse af nærværende artikel, dog ikke overstige den anført procentdel.

5. Med henblik på anvendelse af stk. 3 og 4 forstås ved »samlet merværdi« samtlige de omkostninger, der er påløbet uden for Fællesskabet eller Tyrkiet, herunder værdien af de materialer, der er tilføjet dér.

6. Stk. 3 og 4 finder ikke anvendelse på produkter, som ikke opfylder betingelserne i listen i bilag II, og som kun kan anses for at være tilstrækkeligt bearbejdede eller forarbejdede under anvendelse af den generelle tolerance i artikel 6, stk. 2.

7. Stk. 3 og 4 finder ikke anvendelse på produkter henhørende under kapitel 50 til 63 i det harmoniserede system.

8. En bearbejdning eller forarbejdning, der foretages uden for Fællesskabet eller Tyrkiet, og som fremgår af nærværende artikel, foregår inden for rammerne af proceduren for passiv forædling eller en tilsvarende ordning.

Artikel 13

Direkte transport

1. Den præferencebehandling, der er fastsat i henhold til aftalen, gælder kun for produkter, der opfylder betingelserne i denne protokol, og som transporteres direkte mellem Fællesskabet og Tyrkiet eller gennem de andre i artikel 3 og 4 omhandlede landes territorier. Dog kan produkter, som udgør en enkelt sending, transporteres gennem andre territorier, eventuelt med omladning eller midlertidig oplagring i disse territorier, såfremt produkterne er forblevet under toldmyndighedernes tilsyn i transit- eller oplagringslandet og dér ikke har undergået anden behandling end losning og lastning eller enhver behandling, der skal sikre, at deres tilstand ikke forringes.

Produkter med oprindelsesstatus kan transporteres i rørledninger gennem andre territorier end Fællesskabets eller Tyrkiets.

2. Som dokumentation for, at betingelserne i stk. 1 er opfyldt, skal der for toldmyndighederne i indførselslandet fremlægges:

a) enten et gennemgående transportdokument, som dækker passagen fra udførselslandet gennem transitlandet, eller

b) en erklæring fra toldmyndighederne i transitlandet, der indeholder: i) en nøjagtig beskrivelse af produkterne ii) datoen for produkternes losning og lastning og, hvis det er relevant, angivelse af de anvendte fartøjers navne eller af de andre anvendte transportmidler og iii) dokumenterede oplysninger om de omstændigheder, under hvilke produkterne har henligget i transitlandet, eller

c) i mangel heraf enhver anden dokumentation.

Artikel 14

Udstillinger

1. Produkter med oprindelsesstatus, der afsendes til en udstilling i et andet land end dem, der er omhandlet i artikel 3 og 4, og med hvilke der gælder kumulation, og som efter udstillingen sælges til indførsel i Fællesskabet eller i Tyrkiet, opnår ved indførslen de fordele, som følger af aftalens bestemmelser, forudsat at det over for toldmyndighederne kan godtgøres:

a) at en eksportør har afsendt disse produkter fra Fællesskabet eller Tyrkiet til det land, hvor udstillingen holdes, og har udstillet dem dér

b) at denne eksportør har solgt produkterne eller på anden måde overdraget dem til en modtager i Fællesskabet eller i Tyrkiet

c) at produkterne under udstillingen eller umiddelbart derefter er afsendt i den stand, i hvilken de blev afsendt til udstillingen og

d) at produkterne fra det tidspunkt, da de blev afsendt til udstillingen, ikke har været benyttet til andre formål end fremvisning på udstillingen.

2. Der skal udstedes eller udfærdiges et oprindelsesbevis i henhold til bestemmelserne i afsnit V, og dette bevis skal fremlægges for indførselslandets toldmyndigheder på de normale betingelser. Udstillingens navn og adresse skal anføres derpå. Om fornødent kan der kræves supplerende dokumentation for de omstændigheder, under hvilke produkterne har været udstillet.

3. Stk. 1 gælder for alle udstillinger, messer eller tilsvarende offentlige arrangementer af kommerciel, industriel, landbrugsmæssig eller håndværksmæssig karakter, under hvilke produkterne er under konstant toldkontrol, og som ikke er tilrettelagt med privat formål i forretninger eller handelslokaler med henblik på salg af udenlandske produkter.







AFSNIT IV

GODTGØRELSE ELLER FRITAGELSE

Artikel 15

Forbud mod toldgodtgørelse eller -fritagelse

1.

a) a) For materialer uden oprindelsesstatus, der anvendes til fremstilling af produkter med oprindelsesstatus i Fællesskabet, i Tyrkiet eller i et af de andre i artikel 3 og 4 omhandlede lande, og for hvilke der udstedes eller udfærdiges et oprindelsesbevis i overensstemmelse med afsnit V, må der ikke indrømmes godtgørelse af eller fritagelse for told af nogen art i Fællesskabet eller i Tyrkiet.

b) For produkter henhørende under kapitel 3 og pos. 1604 og 1605 i det harmoniserede system, og som har oprindelsesstatus i Fællesskabet i henhold til artikel 2, stk. 1, litra c), og for hvilke der udstedes eller udfærdiges et oprindelsesbevis i overensstemmelse med afsnit V, må der ikke indrømmes godtgørelse af eller fritagelse for told af nogen art i Fællesskabet.

2. Det i stk. 1 omhandlede forbud gælder for alle ordninger med delvis eller fuldstændig godtgørelse eller tilbagebetaling af eller fritagelse for told eller afgifter med tilsvarende virkning, der finder anvendelse i Fællesskabet eller i Tyrkiet på materialer, der anvendes ved fremstillingen, og på de i stk. 1, litra b), omhandlede produkter, når sådan godtgørelse, tilbagebetaling eller fritagelse udtrykkeligt eller i praksis finder anvendelse, når produkter, som er fremstillet af de nævnte materialer, udføres, men ikke når de forbliver dér til indenlandsk forbrug.

3. Eksportører af produkter, der er omfattet af et oprindelsesbevis, skal på begæring af toldmyndighederne til enhver tid kunne fremlægge relevant dokumentation for, at der ikke er opnået godtgørelse for materialer uden oprindelsesstatus, som er anvendt til fremstilling af det pågældende produkt, og at al told og alle afgifter med tilsvarende virkning, der pålægges sådanne materialer, faktisk er betalt.

4. Stk. 1, 2 og 3 gælder også for emballager i den i artikel 8, stk. 2, fastlagte betydning, for tilbehør, reservedele og værktøj i den i artikel 9 fastlagte betydning og for produkter i sæt i den i artikel 10 fastlagte betydning, når sådanne produkter ikke har oprindelsesstatus.

5. Stk. 1 til 4 finder kun anvendelse på materialer af den art, som denne aftale gælder for. Desuden er de ikke til hinder for anvendelsen af en eksportrestitutionsordning, der gælder for udførsel af landbrugsprodukter i henhold til aftalens bestemmelser.







AFSNIT V

BEVIS FOR OPRINDELSE

Artikel 16

Almindelige betingelser

1. Produkter med oprindelsesstatus i Fællesskabet er ved indførsel i Tyrkiet, og produkter med oprindelsesstatus i Tyrkiet er ved indførsel i Fællesskabet, omfattet af de fordele, der er fastsat i denne aftale, såfremt der fremlægges et af følgende oprindelsesbeviser:

a) et varecertifikat EUR.1, hvortil modellen findes i bilag IIIa

b) et varecertifikat EUR-MED, hvortil modellen findes i bilag IIIb

c) i de i artikel 22, stk. 1, nævnte tilfælde en erklæring, i det følgende benævnt »fakturaerklæring« eller »EUR-MED-fakturaerklæring«, og som afgives af eksportøren på en faktura, følgeseddel eller ethvert andet handelsdokument, som beskriver de pågældende produkter tilstrækkelig detaljeret til, at de kan identificeres; teksten til erklæringen findes i bilag IVa og b.

2. Uanset stk. 1 er produkter med oprindelsesstatus i den i denne protokol fastlagte betydning, i de i artikel 27 omhandlede tilfælde, omfattet af fordelene i aftalen, uden at nogen af de oprindelsesbeviser, der er omhandlet i stk. 1, skal fremlægges.

Artikel 17

Fremgangsmåde for udstedelse af et varecertifikat EUR.1 eller EUR-MED

1. Udførselslandets toldmyndigheder udsteder et varecertifikat EUR.1 eller EUR-MED efter skriftlig anmodning fra eksportøren eller, på eksportørens ansvar, fra dennes befuldmægtigede repræsentant.

2. I dette øjemed udfylder eksportøren eller dennes befuldmægtigede repræsentant både varecertifikat EUR.1 eller EUR-MED og anmodningsformularen, der er vist i bilag IIIa og b. Disse formularer skal udfyldes på et af de sprog, som aftalen er affattet på, i overensstemmelse med bestemmelserne i udførselslandets lovgivning. Hvis de udfyldes i hånden, skal det være med blæk og med blokbogstaver. Varebeskrivelsen skal anføres i den relevante rubrik uden mellemrum mellem linjerne. Hvis rubrikken ikke udfyldes fuldstændigt, skal der trækkes en vandret streg under varebeskrivelsens sidste linje, og den ikke udfyldte del skal overstreges.

3. En eksportør, der anmoder om at få udstedt et varecertifikat EUR.1 eller EUR-MED, skal når som helst på begæring af toldmyndighederne i udførselslandet, hvor varecertifikatet er udstedt, kunne fremlægge alle egnede dokumenter, som beviser, at de pågældende produkter har oprindelsesstatus, og at de øvrige betingelser i denne protokol er opfyldt.

4. Med forbehold af stk. 5 udsteder toldmyndighederne i en af Fællesskabets medlemsstater eller i Tyrkiet et varecertifikat EUR.1 i følgende tilfælde:

— hvis de pågældende produkter kan anses for at være produkter med oprindelse i Fællesskabet eller i Tyrkiet eller i et af de andre lande, der er omhandlet i artikel 3, stk. 1, og artikel 4, stk. 1, med hvilke der gælder kumulation, uden anvendelse af kumulation med materialer med oprindelse i et af de lande, der er omhandlet i artikel 3, stk. 2, og artikel 4, stk. 2, og opfylder de øvrige betingelser i denne protokol

— hvis de pågældende produkter kan anses for at være produkter med oprindelse i et af de lande, der er omhandlet i artikel 3, stk. 2, og artikel 4, stk. 2, med hvilke der gælder kumulation, uden anvendelse af kumulation med materialer med oprindelse i et af de lande, der er omhandlet i artikel 3 og 4, og opfylder de øvrige betingelser i denne protokol, forudsat at der i oprindelseslandet er udstedt et varecertifikat EUR-MED eller en EUR-MED-fakturaerklæring.

5. Varecertifikat EUR-MED udstedes af toldmyndighederne i en af Fællesskabets medlemsstater eller i Tyrkiet, hvis de pågældende produkter kan anses for at være produkter med oprindelse i Fællesskabet, i Tyrkiet eller i et af de andre lande, der er omhandlet i artikel 3 og 4, med hvilke der gælder kumulation, og opfylder de øvrige betingelser i denne protokol, og

— der anvendes kumulation med materialer med oprindelse i et af de lande, der er omhandlet i artikel 3, stk. 2, og artikel 4, stk. 2, eller

— produkterne kan anvendes som materialer i forbindelse med kumulation til fremstilling af produkter til udførsel til et af de lande, der er omhandlet i artikel 3, stk. 2, og artikel 4, stk. 2, eller

— produkterne kan genudføres fra bestemmelseslandet til et af de lande, der er omhandlet i artikel 3, stk. 2, og artikel 4, stk. 2.

6. Varecertifikat EUR-MED skal indeholde en af følgende erklæringer på engelsk i rubrik 7:

— hvis oprindelsen er erhvervet ved anvendelse af kumulation med materialer med oprindelse i et eller flere af de lande, der er omhandlet i artikel 3 og 4: — »CUMULATION APPLIED WITH ……« (landets/landenes navn)

— hvis oprindelsen er erhvervet uden anvendelse af kumulation med materialer med oprindelse i et eller flere af de lande, der er omhandlet i artikel 3 og 4: — »NO CUMULATION APPLIED«.

7. De toldmyndigheder, der udsteder et varecertifikat EUR.1 eller EUR-MED, træffer alle nødvendige foranstaltninger for at efterprøve, at produkterne har oprindelsesstatus, og at de øvrige betingelser i denne protokol er opfyldt. De er i denne sammenhæng berettiget til at kræve alle oplysninger og foretage alle former for kontrol af eksportørens regnskaber eller enhver anden kontrol, som de finder hensigtsmæssig. De påser desuden, at de i stk. 2 omhandlede formularer er udfyldt korrekt. De skal navnlig kontrollere, at den rubrik, der er beregnet til varebeskrivelsen, er udfyldt på en sådan måde, at det ikke er muligt at foretage svigagtige tilføjelser.

8. Datoen for udstedelsen af varecertifikat EUR.1 eller EUR-MED skal anføres i certifikatets rubrik 11.

9. Varecertifikat EUR.1 eller EUR-MED udstedes af toldmyndighederne og stilles til rådighed for eksportøren, så snart udførslen faktisk har fundet sted eller er sikret.

Artikel 18

Efterfølgende udstedelse af varecertifikat EUR.1 eller EUR-MED

1. Uanset artikel 17, stk. 9, kan et varecertifikat EUR.1 eller EUR-MED undtagelsesvis udstedes efter udførslen af de produkter, det vedrører, såfremt:

a) det på grund af fejltagelser, uforsætlige undladelser eller særlige omstændigheder ikke er blevet udstedt ved udførslen eller

b) det over for toldmyndighederne godtgøres, at varecertifikat EUR.1 eller EUR-MED er blevet udstedt, men af tekniske årsager ikke er blevet godtaget ved indførslen.

2. Uanset artikel 17, stk. 9, kan et varecertifikat EUR-MED udstedes efter udførslen af de produkter, det vedrører, og for hvilke der var udstedt et varecertifikat EUR.1 på udførselstidspunktet, forudsat at det over for toldmyndighederne godtgøres, at betingelserne i artikel 17, stk. 5, er opfyldt.

3. Ved anvendelsen af stk. 1 og 2 skal eksportøren i anmodningen anføre sted og dato for udførslen af de produkter, som varecertifikat EUR.1 eller EUR-MED vedrører, og begrunde anmodningen.

4. Toldmyndighederne må kun udstede et varecertifikat EUR.1 eller EUR-MED efterfølgende, når de har kontrolleret, at oplysningerne i eksportørens anmodning er i overensstemmelse med oplysningerne i de tilsvarende dokumenter.

5. På varecertifikater EUR.1 eller EUR-MED, der udstedes efterfølgende, skal anføres følgende påtegning på engelsk:

»ISSUED RETROSPECTIVELY«.

På varecertifikater EUR-MED, der udstedes efterfølgende i medfør af stk. 2, skal anføres følgende påtegning på engelsk:

»ISSUED RETROSPECTIVELY (Original EUR.1 No ……….) [udstedelsesdato og -sted]«.

6. Den påtegning, der er omhandlet i stk. 5, anføres i rubrik 7 på varecertifikat EUR.1 eller EUR-MED.

Artikel 19

Udstedelse af et duplikateksemplar af varecertifikat EUR.1 eller EUR-MED

1. I tilfælde af tyveri, bortkomst eller ødelæggelse af et varecertifikat EUR.1 eller EUR-MED kan eksportøren henvende sig til de toldmyndigheder, der udstedte det, og anmode om udstedelse af et duplikateksemplar på grundlag af de hos myndighederne beroende udførselsdokumenter.

2. På duplikateksemplaret, der udstedes på denne måde, skal anføres følgende på engelsk:

»DUPLICATE«.

3. Den påtegning, der er omhandlet i stk. 2, anføres i rubrik 7 på duplikateksemplaret af varecertifikat EUR.1 eller EUR-MED.

4. Duplikateksemplaret, der skal påføres samme udstedelsesdato som det originale varecertifikat EUR.1 eller EUR-MED, får virkning fra denne dato.

Artikel 20

Udstedelse af varecertifikater EUR.1 eller EUR-MED på grundlag af et tidligere udstedt eller udfærdiget oprindelsesbevis

Når produkter med oprindelsesstatus er under et toldsteds kontrol i Fællesskabet eller i Tyrkiet, skal det være muligt at erstatte det originale varecertifikat EUR.1 eller EUR-MED med et andet eller flere andre varecertifikater, når det skal benyttes til at sende alle eller nogle af disse produkter til et andet sted i Fællesskabet eller i Tyrkiet. Erstatningsvarecertifikat(er) EUR.1 eller EUR-MED udstedes af det toldsted, hvis kontrol produkterne er undergivet.

Artikel 21

Regnskabsmæssig adskillelse

1. I de tilfælde, hvor der er betydelige omkostninger eller materielle vanskeligheder forbundet med at opretholde særskilte lagre af materialer med og uden oprindelse, som er identiske og indbyrdes ombyttelige, kan toldmyndighederne efter skriftlig anmodning fra de pågældende give tilladelse til, at metoden med såkaldt »regnskabsmæssig adskillelse«, i det følgende benævnt »metoden«, benyttes til styringen af sådanne lagre.

2. Det skal under metoden kunne sikres, at antallet af fremstillede produkter, som kan anses som produkter med oprindelse, i en given referenceperiode er det samme som det antal, der ville være fremstillet, hvis der var opretholdt en fysisk adskillelse af lagrene.

3. Toldmyndighederne kan give en sådan tilladelse på de betingelser, de anser for at være hensigtsmæssige.

4. Metoden anvendes, og anvendelsen af den registreres i overensstemmelse med de almindeligt anerkendte regnskabsprincipper, der gælder for det land, hvor produktet blev fremstillet.

5. Indehaveren af tilladelsen kan alt efter omstændighederne udfærdige eller anmode om oprindelsesbeviser for den mængde produkter, der kan anses som produkter med oprindelse. Efter anmodning fra toldmyndighederne skal indehaveren af tilladelsen fremlægge en redegørelse for, hvordan mængderne er styret.

6. Toldmyndighederne overvåger brugen af tilladelsen og kan tilbagekalde den, såfremt indehaveren af tilladelsen på nogen som helst måde benytter tilladelsen på ukorrekt vis eller ikke opfylder de øvrige betingelser i denne protokol.

Artikel 22

Betingelser for udfærdigelse af en fakturaerklæring eller en EUR-MED-fakturaerklæring

1. En fakturaerklæring eller en EUR-MED-fakturaerklæring som omhandlet i artikel 16, stk. 1, litra c), kan udfærdiges:

a) af en godkendt eksportør som omhandlet i artikel 23 eller

b) af enhver eksportør angående enhver sending, der består af en eller flere pakker indeholdende produkter med oprindelsesstatus, hvis samlede værdi ikke overstiger 6 000 EUR.

2. Med forbehold af stk. 3 kan der udfærdiges en fakturaerklæring i følgende tilfælde:

— hvis de pågældende produkter kan anses for at være produkter med oprindelse i Fællesskabet, i Tyrkiet eller i et af de andre lande, der er omhandlet i artikel 3, stk. 1, og artikel 4, stk. 1, med hvilke der gælder kumulation, uden anvendelse af kumulation med materialer med oprindelse i et af de lande, der er omhandlet i artikel 3, stk. 2, og artikel 4, stk. 2, og opfylder de øvrige betingelser i denne protokol

— hvis de pågældende produkter kan anses for at være produkter med oprindelse i et af de lande, der er omhandlet i artikel 3, stk. 2, og artikel 4, stk. 2, med hvilke der gælder kumulation, uden anvendelse af kumulation med materialer med oprindelse i et af de lande, der er omhandlet i artikel 3 og 4, og opfylder de øvrige betingelser i denne protokol, forudsat at der i oprindelseslandet er udstedt et varecertifikat EUR-MED eller en EUR-MED-fakturaerklæring.

3. Der kan udfærdiges en EUR-MED-fakturaerklæring, hvis de pågældende produkter kan anses som produkter med oprindelse i Fællesskabet, i Tyrkiet eller i et af de andre lande, der er omhandlet i artikel 3 og 4, med hvilke der gælder kumulation, og opfylder de øvrige betingelser i denne protokol, og

— der anvendes kumulation med materialer med oprindelse i et af de lande, der er omhandlet i artikel 3, stk. 2, og artikel 4, stk. 2, eller

— produkterne kan anvendes som materialer i forbindelse med kumulation til fremstilling af produkter til udførsel til et af de lande, der er omhandlet i artikel 3, stk. 2, og artikel 4, stk. 2, eller

— produkterne kan genudføres fra bestemmelseslandet til et af de lande, der er omhandlet i artikel 3, stk. 2, og artikel 4, stk. 2.

4. På en EUR-MED-fakturaerklæring anføres en af følgende erklæringer på engelsk:

— hvis oprindelsen er erhvervet ved anvendelse af kumulation med materialer med oprindelse i et eller flere af de lande, der er omhandlet i artikel 3 og 4: — »CUMULATION APPLIED WITH ……« (landets/landenes navn)

— hvis oprindelsen er erhvervet uden anvendelse af kumulation med materialer med oprindelse i et eller flere af de lande, der er omhandlet i artikel 3 og 4: — »NO CUMULATION APPLIED«.

5. En eksportør, som udfærdiger en fakturaerklæring eller en EUR-MED-fakturaerklæring, skal når som helst på begæring af toldmyndighederne i udførselslandet kunne fremlægge alle egnede dokumenter, som beviser, at de pågældende produkter har oprindelsesstatus, og at de øvrige betingelser i denne protokol er opfyldt.

6. Eksportøren skal udfærdige en fakturaerklæring eller en EUR-MED-fakturaerklæring ved maskinskrivning, stempling eller trykning af erklæringen, hvis tekst fremgår af bilag IVa og b, på fakturaen, følgesedlen eller et andet handelsdokument ved anvendelse af en af de sproglige udgaver, der er vist i nævnte bilag, i overensstemmelse med udførselslandets nationale lovgivning. Erklæringen kan også være håndskrevet; i så fald skal den være skrevet med blæk og med blokbogstaver.

7. Fakturaerklæringer og EUR-MED-fakturaerklæringer skal være forsynet med eksportørens personlige håndskrevne underskrift. En godkendt eksportør som omhandlet i artikel 23 kan dog undlade at underskrive sådanne erklæringer, forudsat at han skriftligt over for toldmyndighederne i udførselslandet tilkendegiver, at han påtager sig det fulde ansvar for alle fakturaerklæringer, der angiver ham, som om de faktisk var forsynet med hans håndskrevne underskrift.

8. Eksportøren kan udfærdige en fakturaerklæring eller en EUR-MED-fakturaerklæring ved udførslen af de produkter, den vedrører, eller efterfølgende, forudsat at erklæringen forelægges i indførselslandet senest to år efter indførslen af de produkter, den vedrører.

Artikel 23

Godkendte eksportører

1. Udførselslandets toldmyndigheder kan give enhver eksportør, i det følgende benævnt »godkendt eksportør«, der hyppigt forsender produkter i henhold til denne aftale, tilladelse til at udfærdige fakturaerklæringer eller EUR-MED-fakturaerklæringer uanset de pågældende produkters værdi. En eksportør, der ansøger om en sådan tilladelse, skal til toldmyndighedernes tilfredshed give alle de nødvendige garantier, således at det kan efterprøves, at de pågældende produkter har oprindelsesstatus, og at de øvrige betingelser i denne protokol er opfyldt.

2. Toldmyndighederne kan indrømme status som godkendt eksportør og til denne tilladelse knytte alle de betingelser, som de finder hensigtsmæssige.

3. Toldmyndighederne giver den godkendte eksportør et toldtilladelsesnummer, som skal angives på fakturaerklæringen eller EUR-MED-fakturaerklæringen.

4. Toldmyndighederne kontrollerer den brug, den godkendte eksportør gør af tilladelsen.

5. Toldmyndighederne kan når som helst trække tilladelsen tilbage. De skal gøre dette, når den godkendte eksportør ikke længere giver de i stk. 1 omhandlede garantier, ikke opfylder de i stk. 2 omhandlede betingelser eller på anden måde gør ukorrekt brug af tilladelsen.

Artikel 24

Gyldigheden af beviset for oprindelse

1. Et oprindelsesbevis er gyldigt i fire måneder fra den dato, hvor det blev udstedt i udførselslandet, og skal inden for samme periode fremlægges for indførselslandets toldmyndigheder.

2. Oprindelsesbeviser, som fremlægges for indførselslandets toldmyndigheder efter udløbet af den i stk. 1 nævnte sidste frist, kan godtages som grundlag for præferencebehandling, når overskridelsen af fristen skyldes ekstraordinære omstændigheder.

3. I andre tilfælde af forsinket fremlæggelse kan indførselslandets toldmyndigheder godtage oprindelsesbeviser, når produkterne frembydes for dem inden udløbet af den nævnte frist.

Artikel 25

Fremlæggelse af bevis for oprindelse

Et oprindelsesbevis fremlægges for toldmyndighederne i indførselslandet i overensstemmelse med de procedurer, der gælder i det pågældende land. Disse myndigheder kan forlange en oversættelse af oprindelsesbeviset; de kan desuden kræve, at indførselsangivelsen suppleres med importørens erklæring om, at produkterne opfylder de betingelser, der kræves for anvendelse af aftalen.

Artikel 26

Indførsel i form af delforsendelser

Når produkter henhørende under afdeling XVI og XVII eller pos. 7308 og 9406 i det harmoniserede system på importørens anmodning og på de af indførselslandets toldmyndigheder fastsatte vilkår indføres i demonteret eller ikke-monteret stand i henhold til punkt 2a i de almindelige bestemmelser i det harmoniserede system, og denne indførsel finder sted i form af delforsendelser, skal der ved indførslen af den første delforsendelse fremlægges et samlet bevis for disse produkters oprindelse for toldmyndighederne.

Artikel 27

Undtagelser fra bevis for oprindelse

1. Produkter, der indgår i småforsendelser fra private afsendere til private modtagere eller medbringes af rejsende i deres personlige bagage, kan indføres som produkter med oprindelsesstatus, uden at det er nødvendigt at fremlægge et bevis for oprindelse, forudsat at der er tale om indførsel uden erhvervsmæssig karakter, at det erklæres, at produkterne opfylder betingelserne i denne protokol, og at der ikke er nogen tvivl om denne erklærings rigtighed. For så vidt angår produkter sendt pr. post, kan denne erklæring afgives på toldangivelse CN22/CN23 eller på et ark papir, der vedlægges det nævnte dokument.

2. Som indførsel helt uden erhvervsmæssig karakter anses lejlighedsvis indførsel, der udelukkende består af produkter bestemt til personlig brug for modtagerne eller de rejsende eller deres familie, og hvis beskaffenhed og mængde ikke giver anledning til tvivl om, at indførslen sker i ikke-erhvervsmæssigt øjemed.

3. Desuden må den samlede værdi af disse produkter ikke overstige 500 EUR, når der er tale om småforsendelser, eller 1 200 EUR, når der er tale om produkter, der indgår i rejsendes personlige bagage.

Artikel 28

Støttedokumenter

De i artikel 17, stk. 3, og artikel 22, stk. 5, omhandlede dokumenter, der benyttes som bevis for, at produkter, der er omfattet af et varecertifikat EUR.1 eller EUR-MED eller en fakturaerklæring eller en EUR-MED-fakturaerklæring, kan betragtes som produkter med oprindelse i Fællesskabet, i Tyrkiet eller i et af de andre lande, der er omhandlet i artikel 3 og 4, og opfylder de øvrige betingelser i denne protokol, kan bl.a. omfatte følgende:

a) direkte dokumentation for fremstillingsprocessen for de omhandlede varer hos den pågældende eksportør eller leverandør, f.eks. hidrørende fra hans eksterne eller interne regnskab

b) dokumenter, der beviser de anvendte materialers oprindelsesstatus, og som er udstedt eller udfærdiget i Fællesskabet eller i Tyrkiet, såfremt disse dokumenter benyttes i overensstemmelse med landets nationale lovgivning

c) dokumenter, der beviser, at en bearbejdning eller forarbejdning af materialerne har fundet sted i Fællesskabet eller i Tyrkiet, og som er udstedt eller udfærdiget i Fællesskabet eller i Tyrkiet, såfremt disse dokumenter benyttes i overensstemmelse med landets nationale lovgivning

d) varecertifikater EUR.1 eller EUR-MED eller fakturaerklæringer eller EUR-MED-fakturaerklæringer, der beviser de anvendte materialers oprindelsesstatus, og som er udstedt eller udfærdiget i Fællesskabet eller i Tyrkiet i overensstemmelse med denne protokol eller i et af de i artikel 3 og 4 andre omhandlede lande i overensstemmelse med oprindelsesregler, der er identiske med reglerne i denne protokol

e) passende dokumentation for bearbejdning eller forarbejdning uden for Fællesskabet eller Tyrkiet i medfør af artikel 12, som beviser, at kravene i nævnte artikel er opfyldt.

Artikel 29

Opbevaring af beviser for oprindelse og støttedokumenter

1. En eksportør, der anmoder om udstedelse af et varecertifikat EUR.1 eller EUR-MED, skal i mindst tre år opbevare de i artikel 17, stk. 3, omhandlede dokumenter.

2. En eksportør, der udfærdiger en fakturaerklæring eller en EUR-MED-fakturaerklæring, skal i mindst tre år opbevare en genpart af denne fakturaerklæring samt de i artikel 22, stk. 5, omhandlede dokumenter.

3. Toldmyndighederne i udførselslandet, som udsteder et varecertifikat EUR.1 eller EUR-MED, skal i mindst tre år opbevare den i artikel 17, stk. 2, omhandlede anmodningsformular.

4. Indførselslandets toldmyndigheder skal i mindst tre år opbevare de varecertifikater EUR.1 eller EUR-MED og de fakturaerklæringer og EUR-MED-fakturaerklæringer, der fremlægges for dem.

Artikel 30

Uoverensstemmelser og formelle fejl

1. Konstateres der mindre uoverensstemmelser mellem oplysningerne i et oprindelsesbevis og oplysningerne i de dokumenter, der forelægges toldstedet med henblik på opfyldelse af formaliteterne i forbindelse med produkternes indførsel, medfører dette ikke i sig selv, at et oprindelsesbevis er ugyldigt, når det på fyldestgørende måde godtgøres, at dokumentet svarer til de frembudte produkter.

2. Klare formelle fejl som maskinskrivningsfejl på et oprindelsesbevis bør ikke føre til, at det pågældende dokument afvises, hvis fejlene ikke er af en sådan karakter, at de rejser tvivl om rigtigheden af påtegningerne i dokumentet.

Artikel 31

Beløb udtrykt i euro

1. Med henblik på anvendelsen af bestemmelserne i artikel 22, stk. 1, litra b), og artikel 27, stk. 3, og når produkterne er faktureret i en anden valuta end euro, fastsættes modværdien i Fællesskabets medlemsstaters, Tyrkiets og de i artikel 3 og 4 omhandlede landes nationale valutaer af de beløb, der er udtrykt i euro, årligt af hver af de pågældende lande.

2. Sendinger er omfattet af bestemmelserne i artikel 22, stk. 1, litra b), og artikel 27, stk. 3, med udgangspunkt i den valuta, som fakturaen er udstedt i, og ud fra det beløb, som det pågældende land har fastsat.

3. De beløb, der skal benyttes i en given national valuta, er modværdien i den pågældende nationale valuta af de i euro udtrykte beløb på den første hverdag i oktober hvert år. Beløbene meddeles Kommissionen for De Europæiske Fællesskaber inden den 15. oktober og anvendes fra den 1. januar det efterfølgende år. Kommissionen for De Europæiske Fællesskaber underretter alle de berørte lande om de pågældende beløb.

4. Et land kan afrunde — opad eller nedad — det beløb, der fremkommer ved omregning til dets nationale valuta af et beløb udtrykt i euro. Beløbet kan efter afrunding højst afvige fra det beløb, der fremkommer ved omregningen, med 5 %. Et land kan bibeholde modværdien i national valuta af et beløb udtrykt i euro uændret, hvis omregningen af dette beløb ved den årlige tilpasning i henhold til stk. 3 fører til en stigning af den i national valuta udtrykte modværdi på mindre end 15 %, inden ovennævnte afrunding foretages. Modværdien i national valuta kan bibeholdes uændret, hvis omregningen fører til en lavere modværdi.

5. De i euro udtrykte beløb undersøges af det blandede udvalg efter anmodning fra Fællesskabet eller fra Tyrkiet. Som led i denne undersøgelse overvejer det blandede udvalg, om det er ønskeligt at bevare de pågældende beløbsgrænsers virkninger i faste priser. Med henblik herpå kan det træffe beslutning om at ændre de i euro udtrykte beløb.







AFSNIT VI

ORDNINGER FOR ADMINISTRATIVT SAMARBEJDE

Artikel 32

Gensidig bistand

1. Toldmyndighederne i Fællesskabets medlemsstater og i Tyrkiet skal gennem Kommissionen for De Europæiske Fællesskaber forsyne hinanden med aftryk af de stempler, der anvendes på toldstederne ved udstedelsen af varecertifikater EUR.1 og EUR-MED, og med adresserne på de toldmyndigheder, der er ansvarlige for udstedelsen af varecertifikater EUR.1 og EUR-MED og for kontrollen af disse certifikater, fakturaerklæringer og EUR-MED-fakturaerklæringer.

2. For at sikre en korrekt anvendelse af denne protokol yder Fællesskabet og Tyrkiet gennem de kompetente toldmyndigheder hinanden gensidig bistand ved kontrollen med ægtheden af varecertifikater EUR.1 og EUR-MED, fakturaerklæringer og EUR-MED-fakturaerklæringer og med rigtigheden af de oplysninger, der afgives i disse dokumenter.

Artikel 33

Kontrol af beviser for oprindelse

1. Efterfølgende kontrol af oprindelsesbeviser foretages ved stikprøver, og i øvrigt når indførselslandets toldmyndigheder nærer begrundet tvivl om dokumenternes ægthed, de pågældende produkters oprindelsesstatus eller opfyldelsen af de øvrige betingelser i denne protokol.

2. Med henblik på gennemførelse af stk. 1 tilbagesender indførselslandets toldmyndigheder varecertifikatet EUR.1 eller EUR-MED og fakturaen, hvis den er blevet forelagt, fakturaerklæringen eller EUR-MED-fakturaerklæringen eller en kopi af disse dokumenter til udførselslandets toldmyndigheder, i givet fald med angivelse af årsagerne til, at der anmodes om kontrol. Samtlige dokumenter og oplysninger, som de er kommet i besiddelse af, og som tyder på, at angivelserne i oprindelsesbeviset er ukorrekte, fremsendes til støtte for anmodningen om kontrol.

3. Kontrollen gennemføres af udførselslandets toldmyndigheder. De er i denne sammenhæng berettiget til at kræve alle oplysninger og foretage alle former for kontrol af eksportørens regnskaber eller enhver anden kontrol, som de finder hensigtsmæssig.

4. Hvis indførselslandets toldmyndigheder træffer afgørelse om at suspendere præferencebehandlingen af de pågældende produkter, medens de afventer resultatet af kontrollen, skal de tilbyde at frigive produkterne til importøren med forbehold af de sikkerhedsforanstaltninger, de måtte finde nødvendige.

5. De toldmyndigheder, der har anmodet om kontrol, skal snarest muligt underrettes om resultaterne heraf. Det skal klart fremgå af disse resultater, om dokumenterne er ægte, og om de pågældende produkter kan anses som produkter med oprindelsesstatus i Fællesskabet, i Tyrkiet eller i et af de andre i artikel 3 og 4 omhandlede lande og opfylder de øvrige betingelser i denne protokol.

6. Hvis der i tilfælde, hvor der er begrundet tvivl, ikke foreligger svar inden ti måneder regnet fra datoen for anmodningen om kontrol, eller hvis svaret ikke indeholder tilstrækkelige oplysninger til at fastslå de pågældende dokumenters ægthed eller produkternes virkelige oprindelse, afslår de anmodende toldmyndigheder at indrømme præferencebehandling, medmindre der foreligger ekstraordinære omstændigheder.

Artikel 34

Bilæggelse af tvister

Hvis der i forbindelse med den i artikel 33 fastsatte kontrolprocedure opstår tvister, der ikke kan bilægges mellem de toldmyndigheder, der anmoder om kontrol, og de toldmyndigheder, der er ansvarlige for dens gennemførelse, eller hvis der opstår tvister om fortolkningen af denne protokol, forelægges de for det blandede udvalg.

Under alle omstændigheder bilægges tvister mellem importøren og indførselslandets toldmyndigheder i henhold til indførselslandets lovgivning.

Artikel 35

Sanktioner

Der iværksættes sanktioner mod enhver person, der udfærdiger eller lader udfærdige et dokument med urigtige oplysninger for at opnå præferencebehandling for produkter.

Artikel 36

Frizoner

1. Fællesskabet og Tyrkiet træffer alle nødvendige foranstaltninger for at sikre, at produkter, der udføres på grundlag af et oprindelsesbevis, og som under transporten indføres i en frizone beliggende på deres territorium, ikke ombyttes med andre varer, og at de ikke dér undergår andre behandlinger end sådanne, der er bestemt til at sikre, at deres tilstand ikke forringes.

2. Uanset stk. 1 skal de berørte myndigheder på eksportørens anmodning udstede et nyt varecertifikat EUR.1 eller EUR-MED for produkter med oprindelse i Fællesskabet eller i Tyrkiet, der er indført i en frizone på grundlag af et oprindelsesbevis, og som underkastes behandling eller forarbejdning, såfremt den behandling eller forarbejdning, produkterne underkastes, er i overensstemmelse med bestemmelserne i denne protokol.







AFSNIT VII

CEUTA OG MELILLA

Artikel 37

Anvendelse af protokollen

1. Udtrykket »Fællesskabet« i artikel 2 omfatter ikke Ceuta og Melilla.

2. Når produkter med oprindelse i Tyrkiet indføres til Ceuta eller Melilla, skal der gives dem den samme toldbehandling, som der gives produkter med oprindelse i Fællesskabets toldområde i henhold til protokol nr. 2 til akten vedrørende Kongeriget Spaniens og Den Portugisiske Republiks tiltrædelse af De Europæiske Fællesskaber. Tyrkiet skal ved indførsel af produkter, der er omfattet af aftalen, og som har oprindelse i Ceuta og Melilla, give dem den samme toldbehandling, som der gives produkter, der indføres fra og har oprindelse i Fællesskabet.

3. Ved anvendelsen af stk. 2 vedrørende produkter med oprindelse i Ceuta og Melilla finder denne protokol tilsvarende anvendelse, jf. dog de særlige betingelser i artikel 38.

Artikel 38

Særlige betingelser

1. Forudsat at følgende produkter er transporteret direkte i overensstemmelse med artikel 13, anses:

1) som produkter med oprindelse i Ceuta og Melilla: a) produkter, der fuldt ud er fremstillet i Ceuta og Melilla b) produkter, der er fremstillet i Ceuta og Melilla, og som indeholder andre produkter end dem, der er omhandlet i litra a), på betingelse af: i) at disse produkter har undergået en tilstrækkelig bearbejdning eller forarbejdning i den i artikel 6 fastlagte betydning eller ii) at disse produkter har oprindelse i Tyrkiet eller i Fællesskabet, forudsat at de har undergået en mere vidtgående bearbejdning eller forarbejdning end dem, der er omhandlet i artikel 7

2) som produkter med oprindelse i Tyrkiet: a) produkter, der fuldt ud er fremstillet i Tyrkiet b) produkter, der er fremstillet i Tyrkiet, og som indeholder andre produkter end dem, der er omhandlet i litra a), på betingelse af: i) at disse produkter har undergået en tilstrækkelig bearbejdning eller forarbejdning i den i artikel 6 fastlagte betydning eller ii) at disse produkter har oprindelse i Ceuta og Melilla eller i Fællesskabet, forudsat at de har undergået en mere vidtgående bearbejdning eller forarbejdning end dem, der er omhandlet i artikel 7.

2. Ceuta og Melilla betragtes som et enkelt territorium.

3. Eksportøren eller dennes bemyndigede repræsentant skal anføre »Tyrkiet« og »Ceuta og Melilla« i rubrik 2 i varecertifikatet EUR.1 eller EUR-MED eller fakturaerklæringen eller EUR-MED-fakturaerklæringen. Hvad angår produkter med oprindelse i Ceuta og Melilla, skal denne oprindelse endvidere angives i rubrik 4 i varecertifikat EUR.1 eller EUR-MED eller fakturaerklæringen eller EUR-MED-fakturaerklæringen.

4. Det påhviler de spanske toldmyndigheder at sikre anvendelsen af denne protokol i Ceuta og Melilla.







AFSNIT VIII

AFSLUTTENDE BESTEMMELSER

Artikel 39

Ændringer af protokollen

Det blandede udvalg kan træffe afgørelse om at ændre bestemmelserne i denne protokol.

Artikel 40

Overgangsbestemmelser for varer under forsendelse eller oplagring

Bestemmelserne i aftalen kan bringes i anvendelse på varer, som opfylder kravene i denne protokol, og som på datoen for denne protokols ikrafttræden enten er under forsendelse eller i Fællesskabet eller i Tyrkiet er oplagt midlertidigt på toldoplag eller anbragt i frizoner, forudsat at der for indførselslandets toldmyndigheder senest fire måneder efter nævnte dato forelægges et varecertifikat EUR.1 eller EUR-MED udstedt efterfølgende af udførselslandets toldmyndigheder sammen med dokumentation for, at varerne er blevet transporteret direkte i overensstemmelse med artikel 13.

BILAG I

INDLEDENDE NOTER TIL LISTEN I BILAG II

Note 1:

Listen indeholder de betingelser alle produkter skal opfylde, for at de kan anses for at være tilstrækkeligt bearbejdede eller forarbejdede i henhold til protokollens artikel 6.

Note 2:

2.1. I de første to kolonner på listen beskrives det fremstillede produkt. I første kolonne angives position eller kapitel i det harmoniserede system, og i anden kolonne angives varebeskrivelsen i den bestemte position eller det bestemte kapitel i dette system. For hver angivelse i de første to kolonner er en regel specificeret i kolonne 3 eller 4. Når der i nogle tilfælde står et »ex« før angivelsen i første kolonne, betyder det, at reglen i kolonne 3 eller 4 kun finder anvendelse på den del af den pågældende position eller det pågældende kapitel, som er anført i kolonne 2.

2.2. Når flere positioner er grupperet i kolonne 1, eller et kapitel er angivet, og varebeskrivelsen i kolonne 2 derfor er angivet generelt, finder den tilsvarende regel i kolonne 3 eller 4 anvendelse på alle produkter, der i henhold til det harmoniserede system tariferes under positioner i kapitlet eller under en af de positioner, der er grupperet i kolonne 1.

2.3. Når der er forskellige regler i listen for forskellige produkter inden for en position, indeholder hver »indrykning« beskrivelsen af den del af positionen, der er omfattet af den tilsvarende regel i kolonne 3 eller 4.

2.4. Hvis der i forbindelse med en angivelse i de første to kolonner er specificeret en regel i både kolonne 3 og kolonne 4, kan eksportøren vælge at anvende enten reglen i kolonne 3 eller reglen i kolonne 4. Hvis der ikke er angivet nogen oprindelsesregel i kolonne 4, skal reglen i kolonne 3 anvendes.

Note 3:

3.1. Bestemmelserne i protokollens artikel 6 angående produkter, der har opnået oprindelsesstatus, og som benyttes til fremstilling af andre produkter, finder anvendelse, uanset om denne status er opnået på den fabrik, hvor disse produkter benyttes, eller på en anden fabrik i en kontraherende part. Eksempel: En maskine, der henhører under pos. 8407 , for hvilken det i reglen hedder, at værdien af anvendte materialer uden oprindelsesstatus ikke må overstige 40 % af prisen ab fabrik, fremstilles af »andet legeret stål groft tildannet ved smedning«, der henhører under pos. ex 7224 . Hvis smedningen er foretaget i Fællesskabet på grundlag af en barre uden oprindelsesstatus, har smedeemnet allerede fået oprindelsesstatus i henhold til reglen for pos. ex 7224 på listen. Smedeemnet anses så for at have oprindelsesstatus ved beregningen af værdien af maskinen, uanset om denne er fremstillet på den samme fabrik eller på en anden fabrik i Fællesskabet. Der tages således ikke hensyn til værdien af barren uden oprindelsesstatus, når værdien af de anvendte materialer uden oprindelsesstatus lægges sammen.

3.2. Reglen i listen er den mindstebearbejdning eller -forarbejdning, der er nødvendig, og yderligere bearbejdning eller forarbejdning giver også oprindelsesstatus; omvendt kan en mindre grad af bearbejdning eller forarbejdning ikke give oprindelsesstatus. Når et materiale uden oprindelsesstatus ifølge en regel kan anvendes på et vist fremstillingstrin, er det tilladt at anvende sådant materiale på et tidligere stadium i fremstillingen, men ikke på et senere stadium.

3.3. Såfremt en regel angiver »fremstilling på basis af alle materialer«, kan, med forbehold af note 3.2, også materialer, der henhører under samme varebeskrivelse og position som produktet, anvendes, jf. dog eventuelle specifikke begrænsninger, som også kan være indeholdt i reglen. Ved »fremstilling på basis af alle materialer, herunder andre materialer, der henhører under pos. …« eller »fremstilling på basis af alle materialer, herunder andre materialer, der henhører under samme position som produktet« forstås imidlertid, at materialer, der henhører under enhver position kan anvendes, undtagen i det tilfælde, hvor beskrivelsen af materialet er den samme som varebeskrivelsen i kolonne 2 på listen.

3.4. Når det i en regel på listen specificeres, at et produkt må fremstilles af mere end ét materiale, betyder det, at et eller flere af materialerne kan anvendes. Det kræves ikke, at alle materialerne anvendes. Eksempel: I reglen for vævede stoffer henhørende under pos. 5208 -5212 hedder det, at naturlige fibre kan anvendes, og at bl.a. kemikalier også kan anvendes. Dette betyder ikke, at både naturlige fibre og kemikalier skal anvendes, men at et af dem eller begge må anvendes.

3.5. Når det i en regel i listen hedder, at et produkt skal være fremstillet af et bestemt materiale, forhindrer betingelsen ikke, at der anvendes andre materialer, som på grund af deres art ikke kan opfylde reglen (se også note 6.2. angående tekstiler). Eksempel: Reglen angående tilberedte fødevarer under pos. 1904 , hvorefter anvendelse af korn og varer deraf udtrykkeligt er udelukket, er ikke til hinder for, at der anvendes mineralsalte, kemiske og andre tilsætningsstoffer, som ikke er fremstillet af korn. Dette gælder imidlertid ikke for produkter, der — selv om de ikke må fremstilles af det bestemte materiale, der er nævnt på listen — på et tidligere fremstillingstrin må fremstilles af et materiale af samme art. Eksempel: Når en beklædningsgenstand henhørende under ex kapitel 62 er fremstillet af fiberdug, og selv om det er tilladt udelukkende at anvende garn uden oprindelsesstatus til fremstilling af den slags artikler, er det ikke muligt at starte med fiberdug, selv om fiberdug normalt ikke kan fremstilles af garn. I sådanne tilfælde vil udgangsmaterialet normalt skulle være stadiet inden garnet, dvs. fiberstadiet.

3.6. Når der i en regel i listen angives to procenter som maksimalværdien af materialer uden oprindelsesstatus, der kan anvendes, må disse procenter ikke lægges sammen. Maksimalværdien af alle de anvendte materialer uden oprindelsesstatus må således aldrig være højere end den højeste af de angivne procenter. Endvidere må de enkelte procenter ikke overskrides i forhold til de bestemte materialer, de gælder for.

Note 4:

4.1. »Naturlige fibre« anvendes i listen for alle andre fibre end regenererede og syntetiske fibre. De er begrænset til stadiet inden spinding foretages, herunder også affald, og omfatter, medmindre andet er angivet, også fibre, der er kartede, kæmmede eller på anden måde gjort klar, men ikke spundet.

4.2. »Naturlige fibre« omfatter også hestehår henhørende under pos. 0503 og natursilke henhørende under pos. 5002 og 5003 samt uld og fine eller grove dyrehår under pos. 5101 -5105 , bomuld under pos. 5201 , 5202 og 5203 og andre vegetabilske fibre under pos. 5301 -5305 .

4.3. »Spindeopløsninger«, »kemikalier« og »materialer til papirfremstilling« anvendes i listen til beskrivelse af materialer, der ikke tariferes i kapitel 50-63, og som kan anvendes til fremstilling af regenererede eller syntetiske fibre eller papirfibre eller -garn.

4.4. »Korte kemofibre« anvendes i listen for syntetiske eller regenererede bånd (tow), korte fibre eller affald henhørende under pos. 5501 -5507 .

Note 5:

5.1. Når der for et bestemt produkt er henvist til denne note, finder betingelserne i kolonne 3 ikke anvendelse på basistekstilmaterialer, der er anvendt til fremstilling af dette produkt, og som sammenlag